
Πάλη για αυξήσεις στα μεροκάματα 

ΝΑ ΑΝΑΤΡΑΠΕΙ Η 
ΠΟΛΙΤΙΚΗ ΤΗΣ ΠΕΙΝΑΣ 

Υπεύθυνοι γι’ αυτήν οι ρωσόδουλοι 
σαμποταριστές της ανάπτυξης 


Αν το κράτος είναι η συμπύκνωση 
μιας κοινωνίας, ο κρατικός προϋπο¬ 
λογισμός είναι η οικονομική της συ¬ 
μπύκνωση. 

Ο σημερινός κρατικός προϋπολογι¬ 
σμός συμπυκνώνει και μεταφράζει στη 
γλώσσα του χρήματος την κατάστα¬ 
ση της βαριάς αρρώστιας που χαρα¬ 
κτηρίζει την οικονομική ζωή της χώ¬ 
ρας. 

Οι τρεις δείχτες που μιλάνε πιο εύ¬ 
γλωττα είναι: το τεράστιο και αυξα¬ 
νόμενο ποσοστό των δημοσίων εξό¬ 
δων που πηγαίνει στην εξυπηρέτηση 
του δημόσιου χρέους και που αντιστοι¬ 
χεί στο περισσότερο από το 1/3 των 
συνολικών εξόδων (37,8%), το τερά¬ 
στιο και αυξανόμενο με ταχύτερους 
ρυθμούς ποσοστό που πηγαίνει στην 
άμυνα, συγκριτικά με το αντίστοιχο 
ποσοστό των άλλων ευρωπαϊκών οι¬ 
κονομιών και των περισσότερων οι¬ 
κονομιών του κόσμου, και το εξαιρε¬ 
τικά μικρό και ολοένα μειωνόμενο πο¬ 
σοστό που πηγαίνει στις δημόσιες ε¬ 
πενδύσεις. 

ΤΡΕΙΣ ΣΥΝΔΥΑΣΜΕΝΟΙ 
ΚΑΤΑΣΤΡΟΦΙΚΟΙ ΔΕΙΧΤΕΣ 

Κανένας από τους τρεις αυτούς δεί¬ 
χτες δε θα έφτανε από μόνος του για 
να χαρακτηρίσει τη συνολική κατά¬ 
σταση. Γιατί πάντα είναι δυνατό ένα 
ψηλό ποσοστό για άμυνα όταν υπάρ¬ 
χουν πραγματικές απειλές για τη χώ¬ 
ρα, ή ένα ψηλό ποσοστό εξυπηρέτη¬ 
σης του χρέους όταν αυτό το χρέος 


πηγαίνει στην ενίσχυση της βιομηχα¬ 
νικής παραγωγής και στα έργα υπο¬ 
δομής. Είναι ακόμα δυνατό να πέσει 
και το ποσοστό στις δημόσιες επενδύ¬ 
σεις αν η προηγούμενη περίοδος ήταν 
περίοδος εξαιρετικά ψηλού ρυθμού ε¬ 
πενδύσεων. Εκείνο όμως που είναι α¬ 
συνήθιστο είναι ο συνδυασμός αυτών 
των τριών μεγεθών. Αυτός ο συνδυα¬ 
σμός δείχνει οικονομία γραφειοκρατι- 
κή-παρασιτική και στρατοκρατική, που 
οδηγείται στη χρεοκοπία ακριβώς από 
αυτές τις δύο πλευρές της. Εκεί βρί¬ 
σκεται η διαφορά της Ελλάδας με άλ¬ 
λες ευρωπαϊκές χώρες, όπως η Ιταλία 
κυρίως και σε λιγότερο βαθμό το 
Βέλγιο, όπου το συνολικό συσσωρευ- 
μένο δημόσιο χρέος φτάνει κοντά ή και 
ξεπερνά το ΑΕΠ, όπως και το ελληνι¬ 
κό. Η διαφορά βρίσκεται στο διαφορε¬ 
τικό είδος και το ρυθμό των επενδύ¬ 
σεων, καθώς και στο σχετικά μικρότε¬ 
ρο όγκο που καταλαμβάνει σ’ αυτές οι 
χώρες η κρατική οικονομία στο σύνο¬ 
λο της οικονομίας. Άλλωστε, όπως 
γράφει ο Μαρξ στον τρίτο τόμο του Κε- 
φάλαιου, το δημόσιο χρέος υπήρξε συ¬ 
χνά μια από τις βασικότερες πηγές της 
κεφαλαιοκρατικής συσσώρευσης και 
της συνακόλουθης ανάπτυξης των ε¬ 
θνών. 

Με εμάς το πρόβλημα είναι ότι κάθε 
νέο χρέος πηγαίνει στους τόκους και 
τα χρεωλύσια για την εξυπηρέτηση του 
παλιού, ενώ διατηρείται στον όγκο του 
και δυναμώνει στη διαφθορά του ο πα¬ 
λιός άρρωστος μηχανισμός της κρατι¬ 


κής γραφειοκρατίας και της στρατο¬ 
κρατίας. Έτσι ολόκληρη η οικονομι¬ 
κή ζωή, ιδιαίτερα η παραγωγική μη¬ 
χανή, αγκομαχάει, εξαντλείται και 
αργοπεθαίνει καθώς κουβαλάει στην 
ανηφόρα ένα ολοένα και μεγαλύτε¬ 
ρο, ένα αβάστακτο βάρος. 

Και θα ήταν καλά αν αυτό το βά¬ 
ρος ήταν νεκρό ή αυξανόταν μόνο πο¬ 
σοτικά. Το πρόβλημα μ’ αυτό είναι 
ότι έχει ζωή και αναπτύσσει δραστη¬ 
ριότητα, είναι ότι συμπεριφέρεται α¬ 
πέναντι σε όλη την παραγωγική οι¬ 
κονομία που το τραβάει σαν ένας σα¬ 
διστής αμαξάς, ακόμα χειρότερα, σαν 
μια σπατάλη και διεφθαρμένη πόρνη. 

Αυτό που δύσκολα μπορούν να πα¬ 
ρουσιάσουν οι γενικοί αριθμοί ενός 
προϋπολογισμού είναι ακριβώς ο ε¬ 
νεργητικός χαρακτήρας αυτού του βά¬ 
ρους, δηλαδή η κινητήρια δύναμη, η 
βαθύτερη αιτία που κρύβεται πίσω α¬ 
πό αυτό το ολοένα αυξανόμενο δη¬ 
μόσιο έλλειμμα. 

Αυτή την αιτία το πολύ που μπορεί 
κανείς είναι να την υποπτευτεί αν με¬ 
λετήσει συγκεκριμένα τους τομείς 
στους οποίους διοχετεύονται τα κον¬ 
δύλια του προγράμματος δημοσίων ε¬ 
πενδύσεων. Μόνο εκεί θα μπορεί κα¬ 
νείς να διαπιστώσει, σύμφωνα με προ¬ 
ηγούμενα δημοσιεύματα, ότι αυτές οι 
επενδύσεις αφορούν μόνο δευτερευό- 
ντως τη μεγάλη βιομηχανία και ότι 
όταν την αφορούν πρόκειται κρυίως 
για τη βιομηχανία που είναι στην υ¬ 
πηρεσία της Ρωσίας, όπως ο αγωγός 


του φυσικού αερίου και το εργοστά¬ 
σιο της αλουμίνα,. Ακριβώς εκεί οι 
ρωσόδουλοι προσανατόλισαν και τις 
παροχές του β’ Πακέτου Ντελόρ. 

Αλλά και στα καθαυτό έργα υπο¬ 
δομής (οδοποιία, ύδρευση, λιμενικά 
κτλ.) μόνο αν ψάξει κανείς έξω από 
τον προϋπολογισμό και μέσα στους 
λαβύρινθους των δημόσιων διαγω¬ 
νισμών και των αναθέσεων θα ανα¬ 
καλύψει τη μικρή ομάδα των εργο¬ 
λάβων της ρωσόφιλης και σοβινιστι¬ 
κής νέας δεξιάς που λυμαίνεται τις 
μεγάλες εργολαβίες (π.χ. Μπόμπο- 
λας, Εμφιετζόγλου), χώρια τι σημαί¬ 
νει ο καγκεμπίτης Κόκκαλης σαν λε- 
ηλατητής του ΟΤΕ, που οι προμήθειές 
του, όπως και των άλλων ΔΕΚΟ, δεν 
μπαίνουν στον προϋπολογισμό. 

Αυτά όλα δύσκολα φαίνονται, και 
ακόμα δυσκολότερα φαίνεται το 
τερατώδες στη σύλληψη και μακά¬ 
βριο στην εφαρμογή του σχέδιο των 
ρωσόδουλων για το σαμποτάρισμα με 
χίλιους τρόπους των δημόσιων έρ¬ 
γων με τυπικά προσχήματα, γραφειο¬ 
κρατικές προβοκάτσιες, σκανδα¬ 
λολογία και πληρωμένες ψευτοοικο- 
λογικές ακροβατικές παραστάσεις. 

ΠΡΟΫΠΟΛΟΓΙΣΜΟΣ ΒΔΕΛΛΑ 
ΤΟΥ ΛΑΟΥ 

Έτσι λοιπόν παράγεται μοιραία 

συνέχεια στη σελ. 2 


ΑΠΟ ΤΑ 
ΠΕΡΙΕΧΟΜΕΝΑ 

■ Ορθοδοξία ή Εθνική Συ¬ 

νείδηση; 

■ Ο Παπανδρέου ανοίγει το 

δρόμο στους 4 

■ Γιατί σπάει το φασιστικό 

εμπάργκο στη Δημ. της 
Μακεδονίας 

■ Η Ρωσία ξεσκεπάζεται στα 

12 μίλια 

■ Η αιτία της αναστολής της 

δίωξης για την ΑΓΕΤ 


ΣΗΜΕΙΩΣΗ 

ΤΗΣ 

ΣΥΝΤΑΞΗΣ 

• Στο επόμενο φύλλο θα έχουμε 
άρθρο για το ζήτημα των ΤΕΙ και 
τον αγώνα ανωτατοποίησης που 
υποκινούν οι Λαλιώτης-Γ. Παπαν¬ 
δρέου για να διαλύσουν κάθε υ¬ 
γεία και ενότητα στη φοιτητική 
μάζα και να αποδιοργανώσουν ό¬ 
λη την Παιδεία. 

• Στο προηγούμενο φύλλο στο κύ¬ 
ριο άρθρο για τους “4” έλειψαν 
τρεις σειρές στο κάτω μέρος της 
πρώτης σελίδας. Αυτό μας διέφυγε 
στην πρώτη μας εφημερίδα που εκ- 
δώσαμε εμείς εν μέρει με δικά μας 
μέσα. 

• Σας παρακαλούμε με την ευ¬ 
καιρία των γιορτών, που οι δυνα- 
τότητές σας συχνά είναι μεγαλύ¬ 
τερες, να βοηθήσετε οικονομικά τη 
Νέα Ανατολή και την ΟΑΚΚΕ 
στέλνοντας τις συνδρομές σας ή 
πρόσθετη οικονομική ενίσχυση 
στον Κ. Λιακόπουλο-Χαλκοκον- 
δύλη 35, ΤΚ 104 32, ή στο λογα¬ 
ριασμό της Εθνικής Τράπεζας 160/ 
762367-40. 


Η ΔΗΜ. ΤΗΣ ΜΑΚΕΔΟΝΙΑΣ ΣΤΑ ΝΥΧΙΑ ΤΗΣ ΡΩΣΙΑΣ 


Δεν έχουν περάσει πολλοί μήνες α¬ 
πό τότε που γράψαμε ότι στη Δημο¬ 
κρατία της Μακεδονίας κάτι κακό 
συμβαίνει. Προς το τέλος του καλο¬ 
καιριού υπήρχαν μερικά ενδεικτικά 
μηνύματα που μας οδηγούσαν σ’ ένα 
τέτοιο συμπέρασμα, παρά τις επιφυ¬ 
λάξεις που διατυπώναμε για το τελι¬ 
κό αποτέλεσμα και την έκβαση της 
πάλης να απορροφηθεί η χώρα αυτή 
στο “ορθόδοξο τόξο”. 


ΤΟ ΕΜΠΑΡΓΚΟ ΣΤΟ 
ΠΕΤΡΕΛΑΙΟ 

Τα μηνύματα αυτά όσο περνάει ο και¬ 
ρός πυκνώνουν. Τελευταία είναι κοι¬ 
νή η διαπίστωση όσων παρακολουθούν 
τα πράγματα από κοντά ότι το φασι¬ 
στικό εμπάργκο, για παράδειγμα, έχει 
γίνει διάτρητο, παρά το γεγονός ότι δεν 
έχει καταργηθεί. Κι αυτό έχει επι¬ 
τευχθεί είτε μέσω Βουλγαρίας είτε ά¬ 
μεσα μέσω της Ελλάδας, περνώντας με 
το χαρακτηρισμό της “ανθρωπιστικής 


βοήθειας”. 

Τα χερσαία φορτία πετρελαίου, δη¬ 
λαδή, περνάνε τα ελλληνοβουλγαρι- 
κά σύνορα στον Προμαχώνα Σερρών 
με δήθεν προορισμό ευρωπαϊκές χώ¬ 
ρες και, μόλις μπαίνουν στη Βουλγα¬ 
ρία, στρίβουν αριστερά για το Πετρί- 
τσι και από κει διανύουν τα ελάχι¬ 
στα χιλιόμετρα που απομένουν ως τη 
Δημ. της Μακεδονίας, όπου βρίσκε¬ 
ται κι ο τελικός αποδέκτης. 

Η ελληνική κυβέρνηση, επομένως 


(που δε φημίζεται για την καλοσύνη 
της), του ρωσόδουλου Παπανδρέου 
σπάει συνειδητά το εμπάργκο που η 
ίδια με τόση ωμότητα επέβαλε, μέ¬ 
σω Βουλγαρίας, γιατί μέσω αυτής εί¬ 
ναι που θα απορροφηθεί η Μακεδο¬ 
νία στο “ορθόδοξο τόξο”. Ο Παπαν¬ 
δρέου συνειδητά “χαρίζει πόντους” 
στη Βουλγαρία να παίξει το παιχνί¬ 
δι του φίλου των Μακεδόνων. 

Τελευταία μάλιστα αποκαλύφθη¬ 
κε η εξής περίπτωση. Ενώ οι ελλη¬ 


νικές τελωνειακές αρχές δεν επέτρε¬ 
παν να περάσει φορτίο 24.600 τόνων 
πετρελαίου, που είχε παραγγείλει στην 
αμερικάνικη εταιρεία ΟΟΙ Οίΐ Τιτιά- 
ίη§ Οτοιιρ η εταιρεία Τορ1ίϊίοί]3, θυ¬ 
γατρική της ΜαΕρθΙτοΙ, ο Παπούλιας, 
με το πρόσχημα ότι πρόκειται για δω¬ 
ρεάν ανθρωπιστική βοήθεια, έστειλε 
έγγραφο στο υπουργείο Οικονομικών 
(αρ. Α3ΔΦ.140/ΚΥ/-/ΑΣ 4775) που κα¬ 
ταλήγει με τη φράση «παρακαλούμε 
συνέχεια στη σελ. 5 

ΝΕΑ ΑΝΑΤΟΛΗ 


ΠΑΡΑΣΚΕΥΗ 9 ΔΕΚΕΜΒΡΗ 1994 


ΝΑ ΑΝΑΤΡΑΠΕΙ Η ΠΟΛΙΤΙΚΗ ΤΗΣ ΠΕΙΝΑΣ 


συνέχεια από τη σελ. 1 

αυτός ο προϋπολογισμός βδέλλα, που 
απομυζά ζεστό χρήμα-αίμα από την 
παραγωγική διαδικασία για να πλη¬ 
ρώσει τον παρασιτισμό, τον πόλεμο 
και κυρίως την εθνική υποδούλωση 
της χώρας στην πιο κοντινή υπερδύ- 
ναμη. Οι δαπάνες ενός τέτοιου προϋ¬ 
πολογισμού προσδιορίζουν και τα έ¬ 
σοδά του. Τα έσοδά του βγαίνουν από 
το ξεζούμισμα πρώτα και κύρια των 
ίδιων των παραγωγών, των εργατών, 
από όπου αυτός ο προϋπολογισμός α¬ 
ντλεί τα περισσότερα έσοδά του, δη¬ 
λαδή από την άμεση και έμμεσή φο- 
ρολόγησή τους. Είναι αυτοί που δίνουν 
το μεγαλύτερο κομμάτι και μετά έρ¬ 
χεται η μικροαστική, η μεσαία αστική 
και η μεγαλοαστική τάξη. Όσο για 
τους συστηματικούς φοροφυγάδες α¬ 
στούς, αυτοί ζούνε από τη διαφθορά 
των εφοριακών, ενώ ο μεγάλος, ο θε¬ 
σμικός φοροφυγάδας, η πλούσια αγρο¬ 
τιά, η αδηφάγα και διεφθαρμένη συ¬ 
νεχίζει να συσσωρεύει αλώβητη εοκι¬ 
κές επιδοτήσεις και υπερεργασία του 
πάμφθηνου εποχιακού αγροτικού προ¬ 
λεταριάτου. 

Και δε φτάνει αυτή η αδικία. Με ό¬ 
λη του τη δύναμη αυτός ο προϋπολο¬ 
γισμός, όπως και οι προηγούμενοι, πέ¬ 
φτει με όλο του το βάρος πάνω στο 
δημόσιο υπάλληλο. Και δε μιλάμε ε¬ 
δώ για τον υπάλληλο και εργάτη των 
ΔΕΚΟ, που είναι συνήθως μισθοφό¬ 
ρος του ρωσόφιλου γραφειοκρατικού 
στρατού και έχει σαν αποστολή να μην 
αφήσει ποτέ τις ΔΕΚΟ να περάσουν 
στην ιδιοκτησία των δυτικόφιλων 
τμημάτων της αστικής τάξης ή απευ¬ 
θείας στο δυτικό ιμπεριαλισμό. Αυτός 
είναι σαφώς η ηγετική δύναμη της ερ¬ 
γατικής και υπαλληλικής αριστοκρα¬ 
τίας. Ούτε μιλάμε βέβαια για τους υ¬ 
παλλήλους που πληρώνονται καλά για 
να μην εξαγοράζονται με αποτέλεσμα 
να εξαγοράζονται πιο ακριβά, όπως οι 
εφοριακοί, ούτε μιλάμε, τέλος, για το 
μοναδικό εκτεταμένο, αν και δύστρο¬ 
πο, στρατό που διαθέτουν οι ρωσόδου- 
λοι στο δημόσιο στην πάλη τους για 
την κρατική κυριαρχία, τους διαποτι- 
σμένους από μεγαλοϊδεατισμό καθη¬ 
γητές. 

Ο σημερινός “ρώσος” υπουργός Παι¬ 
δείας ήδη φούσκωσε το κονδύλι για 
την παιδεία πιο πολύ από όλα τα άλ¬ 
λα μόνο και μόνο για να δεθεί περισ¬ 
σότερο με αυτό το στρατό, δίνοντας 
μεγαλύτερα επιδόματα. 

Εδώ μιλάμε για τη δημοσιοϋπαλλη¬ 
λική μάζα των εκατοντάδων χιλιάδων 
του 3+3 (+0,7% διορθωτικό), που αντι¬ 
στοιχεί στην ουσία με μείωση του 
πραγματικού μισθού κατά 2%, αν ο 
πληθωρισμός κινηθεί γύρω στο 9%. 

Πρόκειται εδώ για το σκανδαλώδες 
ζήτημα να φορολογείται αυτή η μάζα 
με επιπλέον αύξηση των ασφαλιστι¬ 
κών της εισφορών κατά 1,8%. Δηλαδή 
το 2% της μείωσης του μισθού να γί¬ 
νεται 4%, ενώ ήδη ένα μεγάλο μέρος 
των άμεσων φόρων το πληρώνουν αυ¬ 
τοί ακριβώς οι δημόσιοι υπάλληλοι 
των 140.000 το μήνα. 

Βέβαια, για τους δημόσιους αυτούς 
υπαλλήλους που είναι έξω από τα 
κλειδιά της κρατικής εξουσίας δεν εν- 
διαφέρεται ούτε το συνδικάτο τους, η 
ΑΔΕΔΥ, που τους πουλάει και τους 
ειρωνεύεται κάθε χρονιά με τις 24ω- 
ρες ψευτοαπεργίες, ενώ οι δυτικόφι¬ 
λοι φιλελεύθεροι, και πρώτα-πρώτα η 
ίδια η ΕΟΚ, δίνουν διαρκώς συμβου¬ 
λές για τη μείωση των μισθών τους, 
προσφέροντας απέραντη ηδονή στους 
σοσιαλφασίστες τύπου ψευτοΚΚΕ και 
ΠΟΛΑ. 

Αυτοί πιάνονται από το ότι οι δη¬ 
μόσιοι υπάλληλοι σε ένα μεγάλο μέ¬ 
ρος τους είναι άχρηστο βάρος στη διοι¬ 
κητική μηχανή του κράτους, ενώ 
πραγματικά αποτελούν θύματα και θύ¬ 
τες ταυτόχρονα της ρουσφετολογικής 


κομματοκρατίας. Όμως, αν ψάξει κα¬ 
νείς βαθύτερα θα βρει ότι αυτή η “πλε- 
ονασματική υπαλληλία” είναι ένα ευ¬ 
νοημένο τμήμα του άνεργου πληθυ¬ 
σμού που επιδοτείται κάπως ικανο¬ 
ποιητικά και εφ’ όρου ζωής. Αν αυτό 
το τμήμα των καλυμμένων ανέργων 
δεν υπήρχε, τότε ο όγκος του εφεδρι¬ 
κού στρατού των ανέργων, η οικονο¬ 
μική εξαθλίωσ’η του και η συνακό¬ 
λουθη πίεσή του στο γενικό επίπεδο 
του μεροκάματου θα ήταν πολύ μεγα¬ 
λύτερη. Τα ίδια ισχύουν για τους πιο 
καταραμένους από τους καταραμέ¬ 
νους, για τους συνταξιούχους, που ε¬ 
νάντιά τους διαπράττεται η μεγαλύ¬ 
τερη κτηνωδία, καθώς η οικονομική 
βία που τους ασκείται τους βρίσκει 
πραγματικά ανοχύρωτους. 

Έτσι, από καθαρά οικονομική αλ¬ 
λά και από πολιτική άποψη δεν υπάρ¬ 
χει καμιά προοδευτική πλευρά στην 
εξαθλίωση της υπαλληλίας. Πρόοδος 
είναι μόνο να βρει παραγωγικό ρόλο 
η υπαλληλία και όχι να πέσει στο έ¬ 
σχατο της εξαθλίωσης. Ειδικά μάλι¬ 
στα για το δημόσιο υπάλληλο στην 
Ελλάδα, η υλική εξαθλίωση ανοίγει 
το δρόμο στη μεγαλύτερη εξάρτησή 
του από τους αστικούς κομματικούς 
στρατούς και στην ηθική και πολιτι¬ 
κή του εξαθλίωση. Όσο για τους συ¬ 
νταξιούχους, αυτοί είναι εδώ και χρό¬ 
νια στα χέρια του πιο σκληρού σοσιαλ- 
φασισμού και ευκολότερα από όλους 
επηρεάζεται από τον ανατολικού τύ¬ 
που αντιδυτικισμό. 

Η ΕΥΡΩΠΑΪΚΗ 
ΣΤΕΝΟΚΕΦΑΛΙΑ 

Να λοιπόν πόσο στενοκέφαλοι εί¬ 
ναι οι Ευρωπαίοι ιμπεριαλιστές και 
πόσο λίγο καταλαβαίνουν την ελλη¬ 
νική πολιτική και οικονομική πραγ¬ 
ματικότητα, καθώς τυφλώνονται από 
την “ραντιέρικη” αντίληψή τους, ό¬ 
ταν εξυμνούν την πολιτική της περι¬ 
στολής των κρατικών δαπανών γενι¬ 
κά και αόριστα και χαιρετίζουν τον 
προϋπολογισμό που σκαρώνουν οι ρω- 
σόδουλοι. Να πώς δουλεύουν γι’ αυ¬ 
τούς και για τους χειρότερους σοβι¬ 
νιστές, όταν κάνουν υποδείξεις για 
μείωση του μεροκάματου των εργα¬ 
τών και των υπαλλήλων, συγκεντρώ¬ 
νοντας πάνω τους όλη τη δίκαιη ορ¬ 
γή τους. 

Οι ευρωπαίοι ιμπεριαλιστές είναι α¬ 
πέναντι στον ελληνικό προϋπολογι¬ 
σμό και το αντίστοιχο πρόγραμμα σύ¬ 
γκλισης τόσο ηλίθιοι όσο είναι γενι¬ 
κά απέναντι σε όλο το ζήτημα της ευ¬ 
ρωπαϊκής ένωσης, νομίζοντας ότι οι 
οικονομικοί δείχτες μπορούν να ενώ¬ 
σουν κράτη και να λύσουν αντιθέσεις 
δίχως το τσιμέντο της πολιτικής. Έ¬ 
τσι η Ευρώπη τους αποσαθρώνεται τό¬ 
σο γρηγορότερα όσο παραδίνουν τις 
Βοσνίες, δηλαδή τους λαούς που δο¬ 
κιμάζονται από τη σοσιαλιμπεριαλι- 
στική επίθεση στους θύτες τους. 

Αυτό κάνουν και στην Ελλάδα. Πα¬ 
ραδίνουν το λαό της στις συνέπειες 
της πολιτικής του οικονομικού σα- 
μποτάζ των ρωσόδουλων, της πολιτι¬ 
κής της διαφθοράς, του παρασιτισμού 
και του μιλιταρισμού δίχως να λένε 
λέξη. Σαν καλά παιδιά παρακολου¬ 
θούν τους υπερεξοπλισμούς και την 
τραμπούκικη πολιτική της ελληνικής 
άρχουσας τάξης στα Βαλκάνια και ξέ¬ 
ρουν μόνο να λένε “μειώστε τις δη¬ 
μόσιες δαπάνες ή γενικά εκσυγχρο¬ 
νιστείτε”. Τους ενδιαφέρει μόνο η δυ¬ 
νατότητα που έχουν να εισπράττουν 
κέρδη από τα εμπορεύματα και τα κε¬ 
φάλαια που εξάγουν στη χώρα μας, 
και βλέπουν ότι αυτό τους συμφέρει 
πολύ περισσότερο από τα χρήματα που 
δαπανάνε σαν επιχορήγηση μέσα από 
τα διαρθρωτικά ταμεία. 

Έτσι, λοιπόν, με τις οικονομικές 
προτροπές και τα πακέτα τους δυνα¬ 
μώνουν το πιο τραμπούκικο, το πιο 


παρασιτικό και το πιο ρωσόδουλο 
τμήμα της ελληνικής άρχουσας τάξης, 
ενώ εισπράττουν αυτοί και όχι οι βα¬ 
θιοί υπαίτιοι της ανώμαλης αυτής κα¬ 
τάστασης όλη τη λαϊκή οργή. 

Όμως τίποτα δε μένει αναλλοίωτο, 
και ακόμα περισσότερο οι αρρώστιες 
που δε βρίσκουν αντίσταση. 

Ο υπουργός Παπαδόπουλος κατά- 
φερε να μειώσει το πρωτογενές έλ¬ 
λειμμα του προϋπολογισμού του ’95, 
γιατί μειώθηκε κατά 450 δισ. δραχ¬ 
μές το ποσό που πήγε σε επενδύσεις 
το ’93 και το ’94 σε σχέση με τις προ¬ 
βλέψεις των δύο προϋπολογισμών. 

Οι αριθμοί πήγαν καλύτερα γιατί έ¬ 
φαγαν από τις σάρκες της χώρας. Αν 
ποτέ τύχει τα νούμερα που βάζει το 
Μάαστριχτ για τη σύγκλιση να επι¬ 
τευχθούν, η Ελλάδα θα βρίσκεται στην 
πραγματικότητα ακόμα πιο μακριά α¬ 
πό την Ευρώπη και οι ρώσικοι καλι¬ 
κάντζαροι θα χορεύουν πάνω από το 
άρρωστο κορμί της. 

ΒΟΣΝΙΑΚΟΥ ΤΥΠΟΥ 
ΠΡΟΒΛΗΜΑ-ΒΟΣΝΙΑΚΟΥ 
ΤΥΠΟΥ ΑΝΤΙΜΕΤΩΠΙΣΗ 

Κάτω από αυτές τις συνθήκες όλο 
το οικονομικό πρόβλημα της Ελλάδας 
γίνεται πάνω απ’ όλα και σχεδόν ο¬ 
λοκληρωτικά ένα πολιτικό πρόβλη¬ 
μα. Και το πρόβλημα αυτό είναι βο- 
σνιακού τύπου, και βοσνιακού τύπου 
πρέπει να είναι η αντιμετώπισή του. 

Όπως και στη Βοσνία, έτσι και εδώ 
μια ακόμα πιο προοδευμένη χώρα στις 
παρυφές της Ευρώπης δέχεται την ε¬ 
πίθεση του ρώσικου χιτλερικού 
στρατοπέδου όχι με την εξωτερική 
μορφή που δέχεται αυτή την επίθεση 
η Βοσνία, αλλά με εσωτερικό τρόπο, 
δηλαδή με τη μορφή του οικονομικού 
σαμποτάζ, της πολιτικής βίας και της 
στρατοκρατικής επιθετικής εξωτερι¬ 
κής πολιτικής. 

Όπως στη Βοσνία, έτσι και εδώ η 
Ευρώπη αντιδρά στην επίθεση με το 
φόρτωμα του βάρους της στα θύματα 
της επίθεσης. Όπως στη Βοσνία η μέ¬ 
θοδος αντιμετώπισης των εισβολέων 
είναι ο διαμελισμός και όπως η αντι¬ 
μετώπιση της εθνικής εκκαθάρισης γί¬ 
νεται με τη συνταγματική νομιμοποί¬ 
ησή της, έτσι και στην Ελλάδα η μέ¬ 
θοδος αντιμετώπισης της βαθιάς πο¬ 
λιτικοοικονομικής κρίσης είναι το βά- 
θαιμά της. Γιατί τι άλλο σημαίνει ο 
περιορισμός των εξόδων του προϋπο¬ 
λογισμού μέσα από τη μείωση των ε¬ 
πενδύσεων και από το δυνάμωμα της 
οικονομικής εξαθλίωσης του λαού, δη¬ 
λαδή μέσα από το παραπέρα τσάκι¬ 
σμα τής στο έπακρο αδυνατισμένης ε¬ 
σωτερικής αγοράς; Τι άλλο σημαίνει 
από βοήθεια στους ρωσόδουλους η ε¬ 
πίμονη απαίτηση της Ε. Ένωσης να 
ανοίξει η ελληνική οικονομία σε ό¬ 
λα τα επίπεδα στο διεθνή ανταγωνι¬ 
σμό, λες και πρόκειται για μια χώρα 
σαν τις άλλες; Πώς μια χώρα που βρί¬ 
σκεται σχεδόν σε πόλεμο θα μπορού¬ 
σε να επιζήσει σε αυτόν τον ανταγωνι¬ 
σμό δίχως ένα πραγματικά πολεμικό 
πρόγραμμα της πιο έντονης κρατικής 
παρέμβασης που θα καθαρίσει την κό¬ 
προ του Αυγεία από το δρόμο του βιο¬ 
μηχανικού και διοικητικού εκσυγχρο¬ 
νισμού στο κράτος και στην οικονο¬ 
μία; Είναι φανερό ότι χρειάζεται ένα 
άλλο κράτος, μια άλλη κρατική πο¬ 
λιτική ή, τουλάχιστον, μια επανάστα¬ 
ση μέσα σ’ αυτό το κράτος που θα τσα¬ 
κίσει τον παρασιτικό-γραφειοκρατι- 
κό και σοβινιστικό χαρακτήρα του. 

Αλλά τέτοιες επαναστάσεις ούτε τις 
φαντάζονται ούτε τις τολμούν ούτε τις 
θέλουν οι Ευρωπαίοι αστοί. Τέτοιες 
επαναστάσεις μπορούν να τις κάνουν 
μόνο οι λαοί. 

Όπως λοιπόν στη Βοσνία, έτσι και 
εδώ η αντίσταση είναι κύρια υπόθεση 
του λαού, επειδή αυτός πιο πολύ από 
όλους υποφέρει από τη βία και όχι η 


ποχύδερμη Δύση. Όπως κι εκεί, έτσι 
κι εδώ οι δυτικοί ιμπεριαλιστές μπο¬ 
ρούν να είναι χρήσιμοι μόνο αν κα¬ 
νείς πάψει να στηρίζεται σε αυτούς, 
αλλά απλά αξιοποιεί τις δικές τους 
αυθόρμητες αντιθέσεις στην ανατολι¬ 
κού τύπου βαρβαρότητα. 

Η μεγαλύτερη σήμερα πηγή πατριω¬ 
τικής, δημοκρατικής και φιλειρηνικής 
αντίστασης μπορεί να είναι η αντί¬ 
σταση του εργαζόμενου λαού στην 
πολιτική της πείνας. Το μεγαλύτερο 
καθήκον των επαναστατών είναι να 
διοχετεύσουν αυτή την αντίσταση, που 
αναπόφευκτα θα εκδηλωθεί, προς τη 
σωστή κατεύθυνση και όχι προς την 
αντιδυτική κατεύθυνση που θα θελή- 
σουν να τη στρίψουν οι ρωσόδουλοι. 
Θα πρέπει να γίνει καθαρό στις μά¬ 
ζες ότι δεν είναι το Μάαστριχτ που 
φέρνει την πείνα, αλλά η αντιμάαστρι- 
χτ και αντιλαϊκή πολιτική των ρω¬ 
σόδουλων προβοκατόρων. Αντίθετα 
από το αντιΕΟΚικό παραλήρημα της 
ηγεσίας του ψευτοΚΚΕ και της ΠΟ- 
ΛΑ, η αιχμή των παλλαϊκών αιτημά¬ 
των ενάντια στην πολιτική της πεί¬ 
νας πρέπει να αποτελείται από τρία 
σημεία. 

ΤΡΙΑ ΣΗΜΕΙΑ ΕΝΑΝΤΙΑ 
ΣΤΗΝ ΠΕΙΝΑ ΚΑΙ ΓΙΑ ΤΗΝ 
ΑΝΑΠΤΥΞΗ 

Πρώτον: Άμεση και γενναία αύξη¬ 
ση των μεροκάματων και των μισθών 
των εργατών και της μεγάλης μάζας 
των χαμηλά αμειβόμενων δημόσιων 
υπαλλήλων και των συνταξιούχων. 

Δεύτερο; Άμεση μείωση των στρα¬ 
τιωτικών δαπανών στο 50% με την υ¬ 
ιοθέτηση μιας πολιτικής ειρήνης στα 
Βαλκάνια, ιδιαίτερα με την Τουρκία 
(αν μειωθούν στο μισό οι στρατιωτι¬ 
κές δαπάνες, που ανέρχονται σήμερα 
στα 800 δισ. δρχ., και αυτά τα χρήμα¬ 
τα πάνε στις μισθολογικές αυξήσεις, 
τότε καθένας από τους 800.000 περί¬ 
που φτωχούς μισθωτούς θα μπορεί να 
εξασφαλίσει αυτόματα 40.000 μηνιά- 
τικη αύξηση). 

Τρίτο: Παλλαϊκή εκστρατεία ενά¬ 
ντια στη γραφειοκρατική διαφθορά, ι¬ 
διαίτερα αυτή της φορολοδιαφυγής, 
χτύπημα της παραοικονομίας, φορολό- 
γηση της πλούσιας και της μεσαίας 
αγροτιάς. 

Τέταρτο; Μεταφορά πελώριων υ¬ 
λικών και ανθρώπινων πόρων από τη 
γραφειοκρατική διοίκηση και τον πα¬ 
ρασιτισμό προς την παραγωγή αγα¬ 
θών και την υποδομή, και πάνω απ’ 
όλα τσάκισμα των ρωσόδουλων σα- 
μποταριστών της ανάπτυξης. 

Αυτά είναι τα άμεσα αιτήματα που 
μπορούν σήμερα να κινήσουν τις 
μάζες για να βελτιώσουν τη θέση τους, 
και κυρίως να ξεθεμελιώσουν το κα¬ 
θεστώς της εξάρτησης και του σοβι¬ 
νισμού, που έχει φτάσει στην τέλεια 
παρακμή του κάτω από την κυριαρ¬ 
χία της νέας ρωσόδουλης δεξιάς. Τε¬ 
λικά όλο το ζήτημα θα είναι η πάλη 
για το ξεθεμέλιωμα του κράτους της 
νέας δεξιάς, που στο βάθος σημαίνει 
συντριβή του αστικού νεοελληνικού 
κράτους. 

Σ όλη αυτή την περίοδο που ανοί¬ 
γεται μπροστά μας, η ευρωπαϊκή 
κατεύθυνση και οι φιλοευρωπαίοι θα 
αποτελούν μια ενδιάμεση δύναμη, που 
άλλοτε θα πηγαίνει με το λαό και άλ¬ 
λοτε με τους ρωσόδουλους, που είναι 
η καρδιά της πολιτικής και κοινωνι¬ 
κής αντίδρασης. 


Η ΚΟΝΤΡΑ 
ΠΑΠΑΘΕΜΕΛΗ 
ΠΕΝΤΑΡΗ 

Ο Παπαθεμελής, μετά τις συμ¬ 
φωνίες με Αμερική-Ρωσία για την 
εξάρθρωση 17Ν-ΕΛΑ, προχώρησε 
στις αρχές του Δεκέμβρη στην κα¬ 
θαίρεση του Πεντάρη, ο οποίος ή¬ 
ταν επικεφαλής της Αντιτρομο- 
κρατικής Υπηρεσίας. Ο λόγος αυ¬ 
τής της καθαίρεσης ήταν η δια¬ 
φωνία του Πεντάρη με το πλαί¬ 
σιο συνεργασίας με τις ΗΠΑ και 
τη ΟΙ Α που υπέγραψε ο Παπαθε¬ 
μελής και το οποίο, σύμφωνα μ’ 
αυτόν, έδινε στους Αμερικάνους 
το “πάνω χέρι” στις έρευνες. Το 
περίεργο είναι ότι ο Πεντάρης δεν 
ενοχλήθηκε από τον αντίστοιχο 
χαρακτήρα της συνεργασίας με τη 
Ρωσία και δεν υπεράσπισε την αυ¬ 
τονομία της Αντιτρομοκρατικής 
Υπηρεσίας και ενάντια στη Ρω¬ 
σία, αλλά μόνο ενάντια στην Α¬ 
μερική. 

Είναι επίσης ύποπτο και ενδει¬ 
κτικό ότι την υπεράσπιση του Πε¬ 
ντάρη ανέλαβε με πρωτοσέλιδο 
της η φιλοπαπανδρεϊκή, φιλορώ- 
σικη, φασιστική ΕΛΕΥΘΕΡΗ Ω¬ 
ΡΑ σε ένα άρθρο όπου καταγγέλ¬ 
λεται συνολικά η αμερικάνικη 
παρουσία στην αντιτρομοκρατική 
υπηρεσία και στην Ελλάδα, και 
που κατηγορεί τη ΟΙΑ για τη σύλ¬ 
ληψη του ελληνοαμερικάνου κα¬ 
τασκόπου Λάλας, που υπηρετούσε 
τα συμφέροντα Ρωσίας και Σερ¬ 
βίας. Ο “επαναστατικός” αντιι- 
μπεριαλισμός της ΕΛΕΥΘΕΡΗΣ 
ΩΡΑΣ έχει τον ίδιο χαρακτήρα με 
αυτόν του Πεντάρη και της “17Ν”, 
δηλαδή τη σιωπή για την ισχυρή 
παρουσία της Ρωσίας ( ΕΛΕΥΘΕ¬ 
ΡΗ ΩΡΑ , 31/12). 

Σύμφωνα με τα σχετικά δημο¬ 
σιεύματα, την καθαίρεση Πεντά¬ 
ρη θα ακολουθήσει και απομά¬ 
κρυνση στελεχών της Αντιτρομο- 
κρατικής Υπηρεσίας (Ελεύθ. Τύ¬ 
πος ,, 2/12). Η πρόθεση του Παπα- 
θεμελή φαίνεται να είναι το χτύ¬ 
πημα 17Ν-ΕΛΑ ακόμα και αν αυ¬ 
τό απαιτεί την ενδοκομματική σύ¬ 
γκρουση. Ο φσιστάκος Παπαθεμε¬ 
λής μπορεί να είναι ορθόδοξος, 
σοβινιστής που δέχεται τη συμ- 
μαχία με τη Ρωσία και το “ορθό¬ 
δοξο τόξο”, αλλά σαν αυτοδυνα- 
μικός δε θέλει ρωσοκίνητους ε¬ 
σωτερικούς στρατούς στην Ελλά¬ 
δα να επιβάλλουν την πολιτική 
της Ρωσίας. 

ΝΕΑ ΑΝΑΤΟΛΗ 

15θήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 

50 ΧΡΟΝΙΑ ΑΠΟ ΤΟ ΔΕΚΕΜΒΡΗ ΤΟΥ 1944 

Ενάντια στο δεξιό και αριστερό οπορτουνισμό 


Συμπληρώνονται φέτος 50 χρόνια α¬ 
πό την ένοπλη επέμβαση του εγγλέζι¬ 
κου ιμπεριαλισμού, το Δεκέμβρη του 
’44, στη χώρα μας. 

Με αφορμή αυτή την επέτειο, οι 
"ορθόδοξες” πολιτικές δυνάμεις θυμή¬ 
θηκαν ξαφνικά την “ηρωική αντίστα¬ 
ση του λαού” για να προπαγανδίσουν 
την αντιευρωπαϊκή τους στρατηγική. 
Και βέβαια δε θα μπορούσε να απου¬ 
σιάσει και ο... μαϊντανός απ’ αυτή την 
κινητοποίηση των αντιδραστικών δυ¬ 
νάμεων. 

Έτσι, για πρώτη φορά όλο το νέου 
τύπου τροτσκιστικό και φιλορώσικο 
συνοθύλευμα, οι διαρρήχτες του ΜΛ- 
ΚΚΕ, το ΚΚΕμ-λ, το ΝΑΡ, το ΕΚΚΕ 
και η ΣΑΚΕ συνδιοργανώνουν συγκέ¬ 
ντρωση για να τιμηθεί η “αντίσταση 
του Δεκέμβρη”. 

ΕΙ πλατφόρμα τους είναι απλή: Κά¬ 
τω οι Εγγλέζοι και γενικότερα ο Δυ¬ 
τικός ιμπεριαλισμός, που από την έ¬ 
νοπλη επέμβαση του ’44 ως τα τώρα 
κρατάει την εξουσία στη χώρα. 

Σ’ αυτό το άρθρο δε θα ασχοληθού¬ 
με με τις αλλαγές που έγιναν στη 
διάρκεια αυτών των 50 χρόνων στους 
στρατηγικούς προσανατολισμούς και 
στις ανακατατάξεις στο μπλοκ των 
κυρίαρχων αστικών δυνάμεων στο ε¬ 
σωτερικό της χώρας. Απλά θέλουμε 
να σημειώσουμε πως ο παλιός τρο¬ 
τσκισμός, χτυπώντας τις ενδιάμεσες 
δυνάμεις, γινόταν πάντα η εμπροσθο¬ 
φυλακή του κύριου εχθρού. Η ανάδει¬ 
ξη του γερμανικού ναζισμού μέσα α¬ 
πό το ιμπεριαλιστικό στρατόπεδο σαν 
του κύριου εχθρού της ανθρωπότητας 
έδωσε τη δυνατότητα της συγκρότη¬ 
σης του παγκόσμιου αντιφασιστικού 
μετώπου για την ανατροπή του. Τα 
άλλα ιμπεριαλιστικά κράτη της Ευ¬ 
ρώπης, ανάμεσά τους και η Αγγλία, 
καθώς και η Αμερική, πέρασαν στις 
ενδιάμεσες δυνάμεις, σ’ αυτό που ο 
Στάλιν έλεγε «αντικειμενικά ειρηνό¬ 
φιλες δυνάμεις». 

Ο παλιός τροτσκισμός χτύπησε το 
αντιφασιστικό μέτωπο στο όνομα μιας 
δήθεν “καθαρής” αριστερής αντιιμπε- 
ριαλιστικής γραμμής. 

Αυτή η γραμμή στην Ελλάδα φά¬ 
νηκε να δικαιώνεται το Δεκέμβρη του 
’44, όταν ένας από τους συμμάχους της 
αντιφασιστικής συμμαχίας ματοκυλά- 
ει και καταλαμβάνει μια χώρα. 

Αυτή η φαινομενική δικαίωση του 
τροτσκισμού δίνει σήμερα το “δικαί¬ 
ωμα” στους αντιευρωπαίους - αντι- 
καπιταλιστές, στους νέους τύπου τρο- 
τσκιστές να παρουσιάζονται σα συ¬ 
νεπείς αριστεροί υπερεπαναστάτες, σα 
γνήσιοι απόγονοι του... Βελουχιώτη 
και του Πετσόπουλου. 

Ας δούμε όμως μέσα από τα γεγο¬ 
νότα κατά πόσο δικαιώνεται η γραμ¬ 
μή του τροτσκισμού. Το κίνημα της 
εθνικής αντίστασης στην Ελλάδα, κα¬ 
θώς και σε όλες τις επιμέρους χώρες, 
αναπτύχθηκε κάτω από τους ιδιαίτε¬ 
ρα ευνοϊκούς συσχετισμούς που δια¬ 
μόρφωσε η μεγάλη αντιφασιστική 
συμμαχία. 

Το ΚΚΕ μέσα από το ΕΑΜ, κάτω 
απ’ αυτούς τους ευνοϊκούς όρους, κα¬ 
τόρθωσε να συσπειρώσει την τεράστια 
πλειοψηφία του λαού μας και να α- 
ναδειχθεί, εξαιτίας των ταλαντεύσε- 
ων και των προδοσιών της αστικής 
τάξης, σαν η αναμφισβήτητη ηγεμο¬ 
νική δύναμη του αντιχιτλερικού αγώ¬ 
να. Και αυτό σε μια χώρα που η αστι¬ 
κή τάξη αντιστάθηκε στον άξονα, στο 
Αλβανικό μέτωπο και στην εισβολή 
των Γερμανών, αλλά και στη συνέ¬ 
χεια με τη φυγή της στο Κάιρο μπήκε 
στον συμμαχικό αγώνα. Αυτή ήταν 
μια ιδιαίτερη εσωτερική συνθήκη που 
υποχρέωνε το Κόμμα στη συγκρότη¬ 
ση του ενιαίου εθνικοαπελευθερωτι- 
κού μετώπου για την κινητοποίηση ό¬ 


λων των δυνάμεων για τη συντριβή 
του καταχτητή και των εθνοπροδο¬ 
τών. 

Κάτω απ’ αυτή τη διεθνή και εσω¬ 
τερική γραμμή άλλαξαν οι συσχετι¬ 
σμοί στη διάρκεια της Κατοχής υπέρ 
του κινήματος, και μ’ αυτή τη γραμ¬ 
μή, κόντρα σ’ αυτούς που φώναζαν ε¬ 
νάντια στο αντιφασιστικό μέτωπο, έ¬ 
φτασε το προλεταριάτο σε απόσταση 
αναπνοής από την εξουσία το Δεκέμ¬ 
βρη του ’44. 

Όμως το κόμμα δεν είχε ξεκαθαρί¬ 
σει με το δεξιό οπορτουνισμό μέσα 
στις γραμμές του. Και χωρίς αυτή τη 
βασική προϋπόθεση κανένα εργατικό 
κόμμα στον κόσμο δεν μπορεί να πά¬ 
ρει την πολιτική εξουσία. Ακριβώς 
γιατί η πάλη με τον οπορτουνισμό γί¬ 
νεται πάνω σ’ αυτό το ζήτημα. 

Η αντιφασιστική συμμαχία ήταν μια 
συμμαχία της ΕΣΣΔ με τις ιμπερια¬ 
λιστικές χώρες Αγγλία και Αμερική. 
Αυτή η συμμαχία στρεφόταν ενάντια 
στο γερμανικό ιμπεριαλισμό, σαν το 
πιο επικίνδυνο γέννημα του παγκό¬ 
σμιου ιμπεριαλισμού. Ο γερμανικός ι¬ 
μπεριαλισμός δεν ήταν το απόσπασμα 
του παγκόσμιου ιμπεριαλισμού ενά¬ 
ντια στην ΕΣΣΔ, στους λαούς και τα 
έθνη. Ήταν μια συγκεκριμένη ιμπε¬ 
ριαλιστική δύναμη, που μέσα στον πα¬ 
γκόσμιο ανταγωνισμό με την εξαπό¬ 
λυση του πολέμου ήθελε να καταλά¬ 
βει και τις άλλες μεγάλες ιμπεριαλι¬ 
στικές χώρες. Αυτό έκανε το Στάλιν 
να πει πως «Ο δεύτερος παγκόσμιος 
πόλεμος ενάντια στα κράτη του Ά¬ 
ξονα πήρε από την πρώτη μέρα χα¬ 
ρακτήρα πολέμου αντιφασιστικού α¬ 
πελευθερωτικού...» (Βοήθημα για την 
ιστορία του ΚΚΕ, σελ. 190). 

Αυτό καθόρισε και την Αγγλία σαν 
αντικειμενικά ειρηνόφιλη και αντιφα¬ 
σιστική δύναμη στη διάρκεια του Β' 
Παγκόσμιου Πολέμου. 

Αυτό είναι το ένα βασικό ζήτημα 
που ξεκαθάρισε το Κόμμα και το 
παγκόσμιο κίνημα στην πάλη με τον 
τροτσκισμό. 

Το άλλο όμως είναι το “μετά”. Τι 
θα γίνει δηλαδή μετά το τέλος του πο¬ 
λέμου. Εδώ έμπαινε το ζήτημα της πο¬ 
λιτικής εξουσίας σε κάθε χώρα. 

Στην Ελλάδα στη διάρκεια της γερ¬ 
μανικής κατοχής είχαμε ουσιαστικά 
δύο εξουσίες: Το ΕΑΜ με την ΠΕΕΑ, 
που τη συγκρότησε σαν κυβέρνηση 
στην Ελλάδα, και την κυβέρνηση του 
Κάιρου κάτω από την προστασία των 
Εγγλέζων. 

Ποιος από τους δύο; 

Το Κόμμα σωστά έβαλε τη γραμμή 
της κυβέρνησης της εθνικής ενότητας, 
ακριβώς γιατί και οι δύο κυβερνήσεις 
δρούσαν μέσα στα πλαίσια της παγκό¬ 
σμιας αντιφασιστικής συμμαχίας. 

Όμως εδώ μπαίνει το ζήτημα του 
δεξιού οπορτουνισμού, πάνω στους ό¬ 
ρους δηλαδή της κυβέρνησης της ε¬ 
θνικής ενότητας. 

Το ΚΚΕ εκείνη την περίοδο έπεσε 
σε σοβαρά οπορτουνιστικά λάθη δε¬ 
ξιού χαρακτήρα, υποταγής στον εγ¬ 
γλέζικο ιμπεριαλισμό. Λάθη που αφο¬ 
ρούσαν τους όρους και το πρόγραμμα 
αυτής της κυβέρνησης και που χαρα¬ 
κτηρίστηκαν από το ίδιο το κόμμα και 
το Ζαχαριάδη σαν προδοσία. 

«Πολιτικά το ΚΚΕ και η καθοδή¬ 
γησή του δεν μπόρεσε να δόσει σω¬ 
στή κατεύθυνση και προσανατολισμό 
στο παλλαϊκό εαμικό κίνημα. Σαν α¬ 
ποτέλεσμα της πολιτικής σύγχυσης 
που επικρατούσε στην καθοδήγηση 
του ΚΚΕ, το απελευθερωτικό μας κί¬ 
νημα και το ένοπλο τμήμα του λαού, 
ο ΕΛΑΣ, ουσιαστικά πολιτικά και 
στρατιωτικά υποτάχτηκαν στην αγ¬ 
γλική πολιτική στα Βαλκάνια και στη 
Μεσόγειο. Τον κοινό συμμαχικό αγώ¬ 
να ενάντια στο χιτλερικό φασισμό η 


καθοδήγηση του ΚΚΕ ουσιαστικά τον 
κατάλαβε σαν ανεπιφύλακτη υποστή¬ 
ριξη όχι της κοινής συμμαχικής υπό¬ 
θεσης, μα της αγγλικής πολιτικής και 
των αγγλικών ιμπεριαλιστικών επι¬ 
διώξεων στη Μεσόγειο και στη νο¬ 
τιοανατολική Ευρώπη » (Βοήθημα για 
την ιστορία του ΚΚΕ, σελ. 212). 

Ο εγγλέζικος ιμπεριαλισμός ήθελε 
με κάθε θυσία, μετά την απελευθέ¬ 
ρωση, την Ελλάδα. Το ΚΚΕ δεν μπό¬ 
ρεσε να δει έγκαιρα το νέο κύριο ε¬ 
χθρό που διαμορφωνόταν γρήγορα με¬ 
τά την υποχώρηση των Γερμανών α¬ 
πό την Ελλάδα και να ετοιμαστεί για 
τη σύγκρουση. 

Αντίθετα: Το Μάη του ’44 υπο¬ 
γράφει τη συμφωνία του Λιβάνου, 

με την οποία σχηματίζεται κυβέρνη¬ 
ση “εθνικής ενότητας” με πρωθυπουρ¬ 
γό το Γ. Παπανδρέου. 

Η συμφωνία αυτή δεν ανταποκρι- 
νόταν στο συσχετισμό των δυνάμεων 
που ήταν συντριπτικός υπέρ του κι¬ 
νήματος, και η αντιπροσωπεία του 
ΚΚΕ κάνει σοβαρότατες παραχωρή¬ 
σεις φτάνοντας στο σημείο να στεί¬ 
λει γράμμα στον Τσώρτσιλ όπου κα¬ 
ταδικαζόταν το κίνημα της Μέσης Α¬ 
νατολής. 

Η αντιπροσωπεία στο Λίβανο, που 
αποτελούνταν από τον Π. Ρούσο 
(ΚΚΕ), Α. Σβώλο (ΠΕΕΑ), Ά. Αγγε- 
λόπουλο (ΠΕΕΑ), Μ. Πορφυρογένη 
(ΕΑΜ), Σ. Σαράφη (ΕΑΜ) και Δ. 
Στρατή (ΕΑΜ), παρέβηκε τις οδηγίες 
και τους όρους που είχε από την Ελ¬ 
λάδα, ιδιαίτερα: 

1. Να ξεκαθαριστεί ο στρατός της 
Μ. Ανατολής από τα φασιστικά στοι¬ 
χεία. 

2. Να αποκηρυχθούν επίσημα, χω¬ 
ρίς καμιά επιφύλαξη, τα Τάγματα Α¬ 
σφαλείας και οι οργανωτές τους και 
να χαρακτηριστούν σαν εγκληματίες 
πολέμου. 

3. Ο ΕΛΑΣ να διατηρήσει το λαϊκό 
του χαρακτήρα, που είναι και η δύνα¬ 
μή του. 

4. Ο Γλίξμπουργ να παραμεριστεί 
και να δηλώσει επίσημα ότι δε θα έρ¬ 
θει στην Ελλάδα αν δεν τον καλέσει 
ο λαός. 

5. Έδρες στην κυβέρνηση τουλάχι¬ 
στον μισές. 

Έτσι, όχι μόνο δεν πέρασε αυτούς 
τους όρους, αλλά, αντίθετα υπόγραψε 
τη συμφωνία με τους εξής επαίσχυ¬ 
ντους όρους: 

1. Καταδίκη της διαμαρτυρίας 
του ελληνικού στρατού και στό¬ 
λου. Αυτό είχε σαν αποτέλεσμα να 
κλειστούν 7.000 στρατιώτες σε στρα¬ 
τόπεδα στη Μ. Ανατολή. 

2. “Ενοποίηση και πειθάρχηση” 
του αντάρτικου στρατού και διά¬ 
λυση του ΕΛΑΣ. 

3. Κατάργηση της “τρομοκρατί¬ 
ας” στην ύπαιθρο και “εξασφάλι¬ 
ση της προσωπικής ελευθερίας”. 

Με την “τρομοκρατία” εννοούσαν 
τη δράση του ΕΛΑΣ και με την “εξα¬ 
σφάλιση της προσωπικής ελευθερίας” 
προστάτευαν τα Τάγματα Ασφαλεί¬ 
ας. 

4. Μετά την απελευθέρωση η τά¬ 
ξη θα επιβληθεί στη χώρα μας α¬ 
πό τις συμμαχικές δυνάμεις για να 
μπορέσει ο ελληνικός λαός, ελεύ¬ 
θερος από ψυχολογική βία, να εκ¬ 
δηλώσει τη θέλησή του. Έτσι ά¬ 
νοιγαν την πόρτα στην επέμβαση των 
Εγγλέζων. 

5. Επάνοδος του Γλίξμπουργκ, 

που ουσιαστικά σήμαινε τον ερχομό 
του βασιλιά στην Ελλάδα πριν τη διε¬ 
νέργεια δημοψηφίσματος. 

6 . Ικανοποίηση των “Εθνικών 
μας Δικαίων”. Ο Παπανδρέου μίλη¬ 
σε για διαρρύθμιση των συνόρων, και 
μάλιστα “στρατηγική” για μια μεγά¬ 
λη Ελλάδα. Όπως γράφτηκε τότε σε 


βασιλικές εφημερίδες του Κάιρου, ο 
Παπανδρέου εννοούσε τη Β. Ηπειρο 
και το Μοναστήρι της Μακεδονίας. 
Εδώ ακριβώς, στον τελευταίο όρο, νο¬ 
μίζουμε πως βρίσκεται το βάθος της 
υποταγής του ΚΚΕ. 

Είναι ο σοβινισμός. 

Ο Παπανδρέου και η οπορτουνιστι- 
κή γραμμή μέσα στο κόμμα συμβιβά¬ 
στηκαν και υποτάχτηκαν στον εγγλέ¬ 
ζικο ιμπεριαλισμό με την ελπίδα να 
πάρουν με τις πλάτες τους ξένα εδά¬ 
φη, αναβιώνοντας τη Μεγάλη Ιδέα. 

Δεν είναι άλλωστε τυχαία η αυτο¬ 
κριτική που κάνει ο Ν. Ζαχαριάδης 
στην 7η Ολομέλεια της ΚΕ του ΚΚΕ: 

«Στα 1945, ύστερα από τη Βάρκιζα, 
προσπαθώντας να διατηρήσουμε την 
ενότητα μέσα στο εαμικό στρατόπεδο 
κάναμε ένα σοβαρό, θεμελιακό, αρ¬ 
χειακό λάθος. Το Π.Γ. της Κ.Ε. του 
ΚΚΕ την 1η του Ιούνη του 1945 με α¬ 
πόφασή του δήλωσε ότι, αν η δημο¬ 
κρατική πλειοψηφία αποφάσιζε εισβο¬ 
λή του ελληνικού στρατού στη Β. Η¬ 
πειρο, το ΚΚΕ θα διατύπωνε τις α¬ 
ντιρρήσεις του, μα θα πειθαρχούσε. 
Αυτό είναι το τερατώδικο λάθος. 

Αποτέλεσε συνέχεια και προέκτα¬ 
ση της εθνικιστικής κληρονομιάς από 
την πρώτη κατοχή... Είναι φανερό ό¬ 
τι, αν οι σύμμαχοί μας επέμεναν να 
πάρουμε θέση υπέρ της κατάληψης της 
Β. Ηπείρου και δεν κατορθώναμε να 
τους μεταπείθουμε, θα 'πρεπε να φτά¬ 
σουμε ως τη διάσπαση του ΕΑΜ... Έ¬ 
τσι είναι πεντακάθαρο ότι το ξεπέρα¬ 
σμα, η υπερνίκηση και η καταπολέ¬ 
μηση των εθνικιστικών παρεκλίσεων, 
του πνεύματος και της επίδρασης του 
αστικού εθνικισμού είναι βασική προ¬ 
ϋπόθεση για την επαναστατική συ¬ 
σπείρωση των λαϊκοδημοκρατικών 
δυνάμεων, για την αποφασιστική και 
νικηφόρα αντιπαράθεση με τον ταξι¬ 
κό εχθρό». 

Το Σεπτέμβρη του “44 υπογράφε¬ 
ται η συμφωνία της Γκαζέρτας. Μια 
ανοιχτή συνθηκολόγηση και προδο¬ 
σία. Μ’ αυτή το ΚΚΕ αναγνωρίζει σα 
γενικό αρχηγό των βρετανικών και 
ελληνικών δυνάμεων στην Ελλάδα 
τον άγγλο στρατηγό Σκόμπι. 

Μ’ αυτή τη συμφωνία το ΚΚΕ ου¬ 
σιαστικά διαλύει τον ΕΛΑΣ, στερώ¬ 
ντας από κάθε επαναστατική προο¬ 
πτική το απελευθερωτικό κίνημα, και 
οδηγεί στην ήττα την πρώτη λαϊκοα- 
πελευθερωτική επανάσταση στην Ελ¬ 
λάδα. 

Ουσιαστικά μ’ αυτή τη συμφωνία ο 
εγγλέζικος ιμπεριαλισμός έχει 
στρώσει το δρόμο για την επέμβασή 
του στην Ελλάδα. 

Τον Οκτώβρη του ’44 φεύγουν οι 
Γερμανοί από τη χώρα και έρχεται η 
κυβέρνηση “εθνικής ενότητας” υπό 
τον Παπανδρέου. Πρώτη και μοναδι¬ 
κή επιδίωξη των Εγγλέζων και του 
Παπανδρέου είναι η διάλυση του Ε¬ 
ΛΑΣ. Ο Παπανδρέου συμφωνεί με το 
ΕΑΜ να διαλυθεί ο ΕΛΑΣ μαζί με 
τις άλλες ομάδες (ΕΔΕΣ, Ορεινή 
Ταξιαρχία, Ιερός Λόχος κτλ.) και να 
συγκροτηθεί εθνικός στρατός,ενώ 
στην εθνοφυλακή να τοποθετηθούν α¬ 
ξιωματικοί κοινής εμπιστοσύνης. 

Την 1η του Δεκέμβρη ο Σκόμπι, χω¬ 
ρίς απόφαση της κυβέρνησης, κοινο¬ 
ποιεί στον ΕΛΑΣ διαταγή με την ο¬ 
ποία καθοριζόταν η 10η Δεκεμβρίου 
σα μέρα έναρξη της αποστράτευσης 
των δυνάμεών του. Την ίδια μέρα η 
κυβέρνηση, σε συνεδρίαση στην οποία 
δεν προσκλήθηκαν οι 4 υπουργοί του 
ΕΑΜ, αποφασίζει την άμεση διάλυση 
της εθνικής πολιτοφυλακής. Την ίδια 
μέρα παραιτούνται οι υπουργοί του Ε¬ 
ΑΜ και καλείται μεγάλο συλλαλη¬ 
τήριο για τις 3 του Δεκέμβρη και γενι¬ 
κή απεργία για τις 4 του Δεκέμβρη. 
Το συλλαλητήριο απαγορεύεται. 


Εκατοντάδες χιλιάδες λαού βγαί¬ 
νουν στους δρόμους. Αστυνομικές δυ¬ 
νάμεις και ένοπλες φασιστικές δυνά¬ 
μεις χτυπάνε τους διαδηλωτές, με α¬ 
ποτέλεσμα νεκρούς και τραυματίες. 
Την άλλη μέρα στην κηδεία των θυ¬ 
μάτων οι διαδηλωτές δέχονται νέες 
επιθέσεις και στις 5 Δεκέμβρη ο Σκό- 
μπι κηρύσσει στρατιωτικό νόμο και 
αρχίζει η εγγλέζικη επέμβαση στην 
Αθήνα, αλλά και η ηρωική ένοπλη α¬ 
ντίσταση επί 33 ημέρες του λαού της 
Αθήνας και του Πειραιά. 

Η επέμβαση αυτή των Εγγλέζων γί¬ 
νεται κατά ωμή παράβαση της αντι¬ 
φασιστικής συμμαχίας, και ιδιαίτερα 
του Χάρτη του Ατλαντικού και των 
αποφάσεων της Διάσκεψης της Τε¬ 
χεράνης, που έγινε την 1η Δεκέμβρη 
του 1943. 

Είναι χαρακτηριστικό και αναφέ¬ 
ρουμε ένα απόσπασμα απ’ αυτή τη 
Διάσκεψη: «Μετά τον τερματισμό των 
εχθροπραξιών (σ.σ.: εννοεί το β’ πα¬ 
γκόσμιο πόλεμο) δε θα χρησιμοποιή¬ 
σουν τις στρατιωτικές τους δυνάμεις 
στο έδαφος άλλων χωρών (εννοεί την 
ΕΣΣΔ, Αγγλία, Αμερική), παρά μόνο 
για τους σκοπούς που προβλέπονται 
στη Δήλωση αυτή και αυτό ύστερα 
από κοινή σύσκεψη ». 

Με την επέμβαση αυτή κλείνει με 
ήττα για το κίνημα η πρώτη, η γερ¬ 
μανική κατοχή, και ήττα που οριστι- 
κοποιείται στη συμφωνία της Βάρκι¬ 
ζας, και αρχίζει η δεύτερη κατοχή για 
τη χώρα, από τον αγγλοαμερικάνικο 
ιμπεριαλισμό. 

Συμπερασματικά, η παγκόσμια αντι¬ 
φασιστική συμμαχία αποτέλεσε έναν 
εξαιρετικό παράγοντα αλλαγής των 
συσχετισμών υπέρ του κινήματος σε 
κάθε χώρα. 

Το ΚΚΕ, εφαρμόζοντας από τη πρώ¬ 
τη στιγμή πρωτοπόρα το αντιφασιστι¬ 
κό μέτωπο με το γράμμα του Ζαχα¬ 
ριάδη από τις φυλακές της Κέρκυρας, 
αλλάζει συντριπτικά τους συσχετι¬ 
σμούς μέσα στη χώρα και αναδείχνε- 
ται σε ηγεμονική πανεθνική δύναμη. 

Με την αποχώρηση των Γερμανών 
κρίνεται το ζήτημα της πολιτικής ε¬ 
ξουσίας για τη χώρα. 

Το ΚΚΕ σ’ αυτή την περίοδο, και 
μπροστά στην ωμή επέμβαση του πρώ¬ 
ην συμμάχου εγγλέζικου ιμπεριαλι¬ 
σμού, δε στέκεται στη λενινιστική 
γραμμή. Υποτάσσεται στη νέα αντί¬ 
δραση και οδηγεί ένα τεράστιο κίνη¬ 
μα στην ήττα. 

Η πιο βαθιά αιτία γι’ αυτό βρίσκε¬ 
ται στην κυριαρχία μέσα στο ΕΑΜ και 
στο ΚΚΕ του σοβινισμού, ο οποίος πε¬ 
ριμένει από τον εγγλέζικο ιμπεριαλι¬ 
σμό σαν ανταμοιβή να δώσει στην Ελ¬ 
λάδα νέα εδάφη και παλιές διεκδική¬ 
σεις, μιας και η χώρα βρίσκεται στο 
στρατόπεδο των νικητών. 

Για μια ακόμα, όμως, φορά ο αστι¬ 
κός σοβινισμός, μέσα και έξω από το 
ΕΑΜ, τρώει τα μούτρα του, ακριβώς 
γιατί ο ιμπεριαλισμός δουλεύει πάντα 
για τον εαυτό του. 

Για τους κομμουνιστές το μεγάλο 
δίδαγμα του Δεκέμβρη είναι πως πο¬ 
τέ δεν πρέπει να χάνουν από τα μά¬ 
τια τους το ζήτημα της εξουσίας. Και 
αυτό είναι πάντα ένα ζήτημα σκλη¬ 
ρής πάλης με τον οπορτουνισμό, τόσο 
με το δεξιό όσο και με τον αριστερό, 
μέσα στο ίδιο το κόμμα. 

ΟΡΘΟΔΟΞΙΑ Η 

' ΕΘΝΙΚΗ ΣΥΝΕΙΔΗΣΗ; 


Δημοσιεύουμε το δεύτερο από μία σειρά τριών άρθρων που έγραμε για τη Νέα 
Ανατολή ο συνεργάτης μας ιστορικός Λύσανδρος ΠαπανικοΜου για το ρόλο της 
ορθοδοξίας στα Βαλκάνια και στη χώρα μας. 


ΣΛΑΒΟΦΙΛΟΙ ΚΑΙ ΦΙΛΟΔΥΤΙΚΟΙ ΣΤΗΝ 
ΕΛΛΗΝΙΚΗ ΕΠΑΝΑΣΤΑΣΗ 

Αποτελώντας πραγματικό “κράτος εν κρατεί” 
μέσα στην οθωμανική αυτοκρατορία η ορθόδο¬ 
ξη εκκλησία ήταν επόμενο να βλέπει στην τουρ¬ 
κοκρατία την εγγύηση των προνομίων της. Γι’ 
αυτό υποστήριξε παντού και πάντα τους Τούρ¬ 
κους απέναντι στους δυτικοευρωπαίους αντι¬ 
πάλους τους, που ήταν και δικοί της εχθροί. Οι 
ιεράρχες που εξαιρούνταν από τον κανόνα αυτό 
ήταν σπάνιες περιπτώσεις, που συνδέονταν συ- 
νήθωςμε τις δυτικς δυνάμεις, όπως ο αντάρτης 
επίσκοπος Τρικάλων Διονύσιος ο Φιλόσοφος (ο 
επιλεγόμενος από τους αντιδραστικούς “Σκυ- 
λόσοφος”) με την καθολική Ισπανία και ο με¬ 
γάλος πατριάρχης Κύριλλος Λούκαρις, ο “Λού¬ 
θηρος της ανατολικής εκκλησίας”, με τις προ- 
τεσταντικές χώρες Αγγλία, Ολλανδία και Σου¬ 
ηδία (ο Λούκαρις εγκατέστησε το πρώτο τυπο¬ 
γραφείο στην Ανατολή και μετέφρασε πρώτος 
το Ευαγγέλιο στη δημοτική, προτού χάσει το 1638 
τη θέση του και τη ζωή του κάτω από τα συν¬ 
δυασμένα πλήγματα των φανατικών ορθοδόξων 
και των Ιησουιτών). 

Και μόνο όταν η ετοιμόρροπη οθωμανική αυ¬ 
τοκρατορία μπήκε στο μακρύ δρόμο της μετα¬ 
τροπής της από θεοκρατική ανατολική δεσπο¬ 
τεία σε κοσμικό συγκεντρωτικό κράτος, μόνο 
τότε ο χριστιανικός (όπως και ο μουσουλμανι¬ 
κός) κλήρος διαχώρισε τη θέση του απ’ αυτήν 
και στράφηκε προς τη νέα, ακόμα πιο αντιδρα¬ 
στική δύναμη που ανάτελλε στο βορρά, την τσα¬ 
ρική Ρωσία. Έτσι η ορθόδοξη εκκλησία, δογμα¬ 
τικά πιστή στην παράδοση να αφοσιώνεται κά¬ 
θε φορά στο χειρότερο αφέντη, αφού ακολούθη¬ 
σε πειθήνια τους οσμανίδες σουλτάνους ενάντια 
στους “άπιστους Φράγκους”, προσηλώθηκε στη 
συνέχεια, όταν ακόμα και η σουλτανική Τουρ¬ 
κία άρχισε να ξυπνάει από τον προαιώνιο λή¬ 
θαργο, στην “ομόθρησκη και ομόδοξη” Ρωσία 
των τσάρων. Από την εποχή αυτή είναι αδύνα¬ 
το να αναφερθούμε στην πολιτική του “εκκλη¬ 
σιαστικού κράτους” της τουρκοκρατίας χωρίς 
να μιλήσουμε για την πολιτική του ρωσικού τσα¬ 
ρισμού στο ανατολικό ζήτημα. Γιατί η εξωτερι¬ 
κή πολιτική της τσαρικής Ρωσίας διοχετευόταν 
στα Βαλκάνια διαμέσου κυρίως του ορθόδοξου 
κλήρου και, από το άλλο μέρος, το “κράτος της 
εκκλησίας” στήριζε τις πολιτικές επιλογές του 
στη ρωσική προστασία. 

Βέβαια, όσο μεσουρανούσε η μεγάλη γαλλική 
επανάσταση η ελληνορθόδοξη εκκλησία δε ρι¬ 
ψοκινδύνευε να θίξει τη “θεόπεμπτη” σουλτα¬ 
νική εξουσία. Τον καιρό μάλιστα του δεύτερου 
αντιγαλλικού συνασπισμού και της “χριστιανο- 
ϊσλαμικής” ρωσοτουρκικής συμμαχίας εναντί¬ 
ον των “κακοποιών, αθέων και απίστων Φρα- 
ντζέζων”, που αναφέραμε στο προηγούμενο άρ¬ 
θρο, το λεγόμενο οικουμενικό πατριαρχείο εκ¬ 
σφενδόνισε κατακέφαλα στους ραγιάδες, με το 
χέρι του Πατριάρχη Ιεροσολύμων, την περιβόη¬ 
τη Πατρική Διδασκαλία σαν απαράμιλλο μνη¬ 
μείο εθελοδουλείας και σκοταδισμού! 

Όταν όμως απομακρύνθηκε ο θανάσιμος κίν¬ 
δυνος που αντιπροσώπευε για όλες τις “εστεμ¬ 
μένες κεφαλές” -βασιλιάδες, σουλτάνους ή αυ- 
τοκράτορες- το μεγάλο επαναστατικό κίνημα 
του 1789 και ο τσαρισμός, απαλλαγμένος προ¬ 
σωρινά από τον εφιάλτη της ευρωπαϊκής επα¬ 
νάστασης, βάλθηκε να επιβάλει τους “υπερβό- 
ρειους” σφετερισμούς του στο ανατολικό ζήτη¬ 
μα, τότε αναζήτησε και βρήκε τον πιο έμπιστο 
υπηρέτη των σχεδίων του στο χριστιανικό ορ¬ 
θόδοξο κλήρο. «Παραδοσιακή πολιτική της Ρω¬ 
σίας -έγραφε ο Μαρξ την εποχή του κριμαϊκού 
πολέμου- ήταν να εξωθεί τους Έλληνες στην 
εξέγερση και στη συνέχεια να τους εγκαταλεί¬ 
πει στην εκδίκηση του σουλτάνου». Ακόμα και 
ένας τόσο ρωσόφιλος συγγραφέας σαν τον I. Φι- 
λήμονα, τον ιστορικό της Φιλικής Εταιρίας, πα¬ 
ραδεχόταν ότι στις ρωσοελληνικές σχέσεις της 
εποχής του «έπαιξεν επιτηδείως το συμφέρον του 
δυνατού με το αίμα του αδυνάτου », και ομολο¬ 
γούσε: « Η Ρωσία δεν είχεν έτι υποστήσει τας 
δυνάμεις της τοιαύτας. ώστε να μην έχη χρείαν 
και ξένων ενίοτε θυμάτων». Μόλις το « ρωσικό 
χρυσάφι και η ρωσική επιρροή », άναψαν, σύμ¬ 
φωνα με τον Ένγκελς, την ελληνική εξέγερση 
του 1821, ο μεγάλος διαφωτιστής και τίμιος δη¬ 


μοκράτης Α. Κοραής έγραφε στο φίλο και μα¬ 
θητή του Π. Βλαστό: 

«Με θλίβει ακόμη και ο λογισμός μη οι καλοί 
σου Ρ. πραγματεύονται ως επραγματεύοντο έως 
τώρα οι Ευρωπαίοι τους μαύρους της Αφρικής, 
μη μας έβαλαν εμπρός να δαμάσωμεν πρώτοι 
ημείς το θηρίον. δια να δώσωσιν έπειτα εις αυτό 
την τελευταίαν πληγήν... Μας έβαλαν εμπρός 
τους ταλαίπωρους, δια να προοδοποιήσωμεν 
(προ-οδοποιήσωμεν: “δρομολογήσουμε”, θα λέ¬ 
γαμε σήμερα) την πτώσιν ενός θηρίου με την 
θυσίαν της ζωής τόσων χιλιάδων αθώων και α¬ 
νάπλων». 

Ακόμα και τότε όμως το πατριαρχείο, όπως 
και ο υψηλός προστάτης του, ο τσαρισμός, δεν 
επιθυμούσε την ανεξαρτησία της Ελλάδας. Γιατί 
το “εκκλησιαστικό κράτος” ήταν εντελώς ασυμ¬ 
βίβαστο μ’ ένα ανεξάρτητο εθνικό κράτος και 
τα προνόμια, που κάτω από την τουρκική επι¬ 
κυριαρχία είχαν μετατρέψει την ορθόδοξη εκ¬ 
κλησία σε “κράτος εν κράτει”, θα μαραίνονταν 
αναπόφευκτα μέσα στα πλαία του ενιαίου εθνι¬ 
κού κράτους. Και η εξιδανικευμένη Φιλική Ε¬ 
ταιρία δεν ήταν λιγότερο ξένη από τους Φα- 
ναριώτες και τον κλήρο με την ιδέα του εθνι¬ 
κού συγκεντρωτισμού, όπως παρατηρεί ο αυ¬ 
στριακός ιστορικός και διπλωμάτης Α. Φον Πρό- 
κες-Οστεν, πρεσβευτής στην Αθήνα του Οθωνα 
και έγκυρος ανατολιστής της σχολής του πε¬ 
ρίφημου Γιόζεφ φον Χάμμερ: «Η ανάστασις της 
Βυζαντινής Αυτοκρατορίας ήτο επομένως ο σκο¬ 
πός της Εταιρίας, βάσις δ’ αυτής ουχί η εθνό- 
της, αλλ’ η Εκκλησία και κατά τούτο εγίνοντο 
και αι κατηχήσεις αυτής». 

Δε χρειάζεται συνεπώς να κατηγορήσουμε το 
πατριαρχείο ότι αφόρισε, για να αποτρέψει σφα¬ 
γές των χριστιανών, τους ηγέτες της Φιλικής 
Εταιρίας, «ασυνείδητους πράκτορες της αυλής 
της Πετρούπολης». όπως τους λέει ο Μαρξ στις 
σημειώσεις του του 1860 πάνω στην ιστορία της 
Ρουμανίας, που ξεπέρασαν από υπερβάλλοντα 
ζήλο τις προδιαγραφές της ρωσικής διπλωματί¬ 
ας. Στο κάτω-κάτω, όταν οι περισσότεροι απ’ 
αυτούς αναζητούσαν τη σωτηρία τους στη λι¬ 
ποταξία από το θέατρο του αγώνα, ο υπερσυ¬ 
ντηρητικός πατριάρχης Γρηγόριος ο Ε’ έδειξε 
αυταπάρνηση απέναντι του “ποιμνίου” του, μο¬ 
λονότι ο απαγχονισμός του δεν είχε τίποτα το 
τραγικότερο από την εκτέλεση οποιουδήποτε α- 
ξιωματούχου της Πύλης, πασά ή βεζύρη που εί¬ 
χε υποπέσει στη δυσμένεια του σουλτάνου (α¬ 
κόμα και ο σεϊχουλισλάμης, ο ανώτατος μου¬ 
σουλμάνος ιεροδικαστής, καθαιρέθηκε και θα¬ 
νατώθηκε, γιατί αρνήθηκε να επικυρώσει το 
διωγμό αθώων ραγιάδων). 

Δεν επιτρέπεται όμως να αποσιωπήσουμε την 
έμπρακτη αντίθεση της επίσημης εκκλησίας 
στην απελευθέρωση της Ελλάδας, όταν μάλι¬ 
στα επιβεβαιώνεται από αδιάβλητους μάρτυρες, 
όπως ο Φωτάκος, υπασπιστής του Γέρου του Μό¬ 
ριά, που στα απομνημονεύματά του αναφέρει: «Οι 
κληρικοί φοβούμενοι μήπως η Ελλάς δουλωθή 
από τους δυτικούς, όχι πολιτικώς, αλλά θρησκευ- 
τικώς, άλλως περί τούτου εσκέπτοντο και έφε¬ 
ραν εμπόδια εις την ελευθερίαν των Ελλήνων ». 
Ο “ιερός κλήρος”, μ’ άλλα λόγια, που υποτίθε¬ 
ται ότι πρωτοστάτησε στη λεγάμενη "παλιγγε¬ 
νεσία”, προτιμούσε θετικά απότην εθνική ανε¬ 
ξαρτησία μια κατάσταση απλής αυτονομίας και 
υποτέλειας στην Πύλη, που θα διαιώνιζε τα α¬ 
ναχρονιστικά προνόμια της εκκλησίας, που α¬ 
πειλούνταν ήδη από τις διοικητικές μεταρρυθ¬ 
μίσεις των σουλτάνων. Κι επειδή στο μεταξύ 
αυτονομία στους κόλπους της οθωμανικής 
αυτοκρατορίας ήταν αδιανόητη για περιο¬ 
χές όπου υπήρχε μουσουλμανικός πληθυ¬ 
σμός, η εκκλησία υποκίνησε τη φρικαλέα 
εκείνη εθνικοθρησκευτική εκκαθάριση των 
μουσουλμάνων, που οι ευρωπαίοι ιστορικοί, ό¬ 
πως οι ακραιφνείς φιλέλληνες Γ. Φ. Χέρτσμπερ- 
γκ, Κ. Μέντελσον-Μπαρτόλντυ, Γ. Φίνλεϋ, Π. 
Ζυριέν ντε λα Γκραβιέρ και άλλοι, θα καταγ¬ 
γέλλουν πάντα με αποτροπιασμό. Σαν πρόσχη¬ 
μα για το αιματηρό αυτό πογκρόμ, που κηλίδω¬ 
σε τον πρώτο κιόλας μήνα της ελληνικής επα¬ 
νάστασης, χρησιμοποιήθηκε ο θάνατος του πα¬ 
τριάρχη, που δεν ήταν καθόλου τρομερότερος, 
όπως είπαμε ήδη, από τη διοικητική θανάτωση 
οποιουδήποτε υψηλά ισταμένου υπαλλήλου της 


Πύλης και επιπλέον υπήρξε μεταγενέστερος α¬ 
πό την έναρξη της γενοκτονίας, που θα τον πρό¬ 
βαλλε για δικαιολογία της. Αντικειμενικά ό¬ 
μως το λουτρό αίματος σε βάρος του μουσουλ¬ 
μανικού πληθυσμού στρεφόταν επίσης ενάντια 
στην ελληνική ανεξαρτησία, που δεν απαιτούσε 
επ’ ουδενί λόγω τέτοιες ανθρωποθυσίες. 

Ο τσάρος, από την άλλη μεριά, που χαρακτή¬ 
ριζε αναφανδόν “χιμαιρική” την ανεξαρτησία 
της Ελλάδας, προωθούσε το διαμελισμό της σε 
ηγεμονίες εξαρτημένες από την Πύλη, όπως τα 
πριγκιπάτα της Μολδοβλαχίας, που θα χρειά¬ 
ζονταν διαρκώς την προστασία της Ρωσίας, ώ¬ 
σπου να βρει η τελευταία την ευκαιρία να τις 
προσαρτήσει άμεσα. «Η δε της Ρωσσίας πολιτι¬ 
κή -παρατηρεί ο φιλελεύθερος ιστορικός της ελ¬ 
ληνικής επανάστασης Σ. Τρικούπης- ήτον τον 
αυτόν καιρόν οποία και πρότερον. Ούτε τον πα¬ 
ντελή θρίαμβον του ελληνικού αγώνος επεθύ- 
μει, ούτε την παντελή ανείχετο υποδούλωσιν των 
Ελλήνων». Μια ανεξάρτητη από το σουλτάνο 
ελληνική επικράτεια, που θα μπορούσε ελεύθε¬ 
ρα να συνάπτει συμφωνίες και σχέσεις, θα στρε¬ 
φόταν αναπόφευκτα προς τις “θαλασσινές δυ¬ 
νάμεις της Δύσης”, και αυτός ήταν ο λόγος που 
ο τσάρος τη θεωρούσε “χίμαιρα”. Ο Α. Μαυρο- 
κορδάτος, πρώτος πολιτικός και διπλωμάτης της 
ελληνικής αστικής τάξης, ανάλυσε θαυμάσια την 
πολιτική της τσαρικής Ρωσίας, που ήταν και πο¬ 
λιτική της πανίσχυρης ορθόδοξης ελληνικής εκ¬ 
κλησίας, στις γαλλικά γραμμένες επιστολές του 
προς τον αυστριακό πολιτικό Φ. φον Γκεντς και 
τον άγγλο υπουργό των Εξωτερικών Γ. Κάν- 
νινγκ, που ενδιαφέροντα αποσπάσματά τους πα¬ 
ραθέτουμε σε μετάφραση: 

«Αε δυσκολεύομαι να καταλάβω γιατί συμ¬ 
φέρει στην πολιτική της αυλής της Πετρούπο¬ 
λης να διαιρέσει την Ελλάδα σε πολλές ηγεμο¬ 
νίες υποτελείς στην οθωμανική Πύλη. Αλλά κι 
αν υποτεθεί δυνατή η εκτέλεση αυτού του σχε¬ 
δίου, θα συνέφερε στην Ευρώπη να την παρε¬ 
μποδίσει. αν θέλει να προλάβει την υπέρμετρη 
επέκταση της Ρωσίας και τους πολέμους που θα 
προκύψουν αναπόφευκτα απ’ αυτό... Άμα όμως 
συνομολογούσαμε με κάποια επίσημη δήλωση 
την υποτέλειά μας, τότε γι ’ αυτό θα χάναμε πα¬ 
ντοτινά τα δικαιώματα εκείνα και θα προετοι¬ 
μάζαμε τόσες επαρχίες για να κατακτηθούν α¬ 
πό τη Ρωσία την κατάλληλη στιγμή, όσες υπο¬ 
τελείς ηγεμονίες τύχει να ιδρυθούν, ενώ θα της 
είναι πολύ δύσκολο να βάλει στο χέρι την ελεύ¬ 
θερη και ανεξάρτητη Ελλάδα». 

»... Αεν αληθεύει λιγότερο ότι η Ρωσία δε γί¬ 
νεται να δει το συμφέρον της εξασφαλισμένο, 
με το σκοπό να μπορέσει αργά ή γρήγορα να 
πραγματοποιήσει τα σχέδια της Αικατερίνης Β’, 
που έχουν γίνει οικογενειακά της σχέδια, παρά 
με το σύστημα της μετατροπής και της Ελλάδας 
επίσης σε ηγεμονίες υποταγμένες λίγο-πολύ ά¬ 
μεσα στην προστασία της. Θα φροντίσει επίσης 
να προσεταιριστεί την Αυστρία παραχωρώντας 
σ’ αυτήν παρόμοιο προτεκτοράτο σε μερικές α¬ 
πό τις επαρχίες που συνορεύουν με τα εδάφη 
της. Αλλά επειδή ακριβώς το σύστημα των ηγε¬ 
μονιών συμφέρει τη Ρωσία, επειδή ακριβώς ε¬ 
κείνο της ανεξαρτησίας της Ελλάδας δεν είναι 
του γούστου της, οι υπόλοιπες ευρωπαϊκές δυ¬ 
νάμεις και ιδιαίτερα η Αγγλία δε θα παραδε¬ 
χτούν το πρώτο και θα υποστηρίξουν το δεύ¬ 
τερο. Η ανεξαρτησία αυτή είναι το μόνο μέσο 
για να εγκατασταθεί το πρόχωμα που η σωτηρί¬ 
α της Ευρώπης απαιτεί απέναντι στην κολοσιαία 
δύναμη της Ρωσίας». 

Πάνω στη βάση αυτή, όταν η κάμψη της ελ¬ 
ληνικής επανάστασης απομάκρυνε την προοπτι¬ 
κή της ολικής ανεξαρτησίας, συγκροτήθηκε α¬ 
πό τον κλήρο, τους μεγαλοκαπεταναίους και 
τους κληρικόφρονες ρωσόφιλους αστούς το λε¬ 
γόμενο ρωσικό, ή, πράγμα που ήταν το ίδιο, το 
“ορθόδοξο” κόμμα. « Ρωσσικόν δε κόμμα -μας 
πληροφορεί ο Φωτάκος- έως τότε δεν υπήρχεν 
εις την Ελλάδα, διότι όλαι αι ελπίδες των Ελ¬ 
λήνων εματαιώθησαν υπό της Ρωσίας και διε- 
ψεύσθησαν». Ο ίδιος αφηγείται ότι: «Οι ρωσσο- 
φρονούντες τότε ήσαν ο Νικηταράς, τον οποίον 
εξαπατούσαν και τον έλεγαν Σταυρούλην, και 
αυτός πάντοτε εσυμφώνει με τους κληρικούς, έ¬ 
πειτα ούτοι οι κληρικοί και ο Αναγνωστόπου- 
λος» (ο παλαίμαχος Φιλικός, σύμβουλος του Δ. 
Υψηλάντη και αιώνιος αντίζηλος του Ξάνθου). 

Ενώ όμως η τσαρική Ρωσία δε συναινούσε με 
κανένα τρόπο στην πλήρη ανεξαρτησία της Ελ¬ 
λάδας από την Πύλη, παρά μόνο αν αυτή θα ή¬ 


ταν το έργο των ρωσικών όπλων, όπως κι έγινε 
τελικά μετά τη συνθήκη της Ανδριανούπολης 
το 1830, η ελληνική εκκλησία είχε ενδοιασμούς 
ακόμα και στην περίπτωση αυτή, γιατί φοβόταν 
την υπαγωγή της από το πατριαρχείο της Κων¬ 
σταντινούπολης στη ρωσική εκκλησία, που α- 
φότου ο Πέτρος Α’ κατάργησε το πατριαρχείο 
της Μόσχας είχε υποταχθεί ολότελα στην κο¬ 
σμική εξουσία των τσάρων. Όπως υποστηρίζει 
άλλωστε ο γερμανός ιστορικός του περασμένου 
αιώνα Κ. Μέντελσον-Μπαρτόλντυ, βιογράφος 
του Καποδίστρια και ιστοριογράφος της ελλη¬ 
νικής επανάστασης, ο κερκυραίος ευπατρίδης, 
που οι Μεγάλες Δυνάμεις, κατά την έκφρασή 
του Μαρξ, « φόρτωσαν στην πλάτη των Ελλή¬ 
νων», απόφευγε, ακόμα και μετά την αναγνώρι¬ 
ση της ελληνικής ανεξαρτησίας, να διακηρύξει 
την ανεξαρτησία της ελληνικής εκκλησίας από 
το πατριαρχείο της Σταμπούλ, γιατί σκόπευε να 
τη συνδέσει με τη ρωσική ορξόδοξη εκκλησία! 

ΟΡΘΟΔΟΞΙΑ, ΜΟΝΑΡΧΙΑ ΚΑΙ 
ΜΕΓΑΛΟΪΔΕΑΤΙΣΜΟΣ ΣΤΗ 
ΜΕΤΕΠΑΝΑΣΤΑΤΙΚΗ ΕΛΛΑΔΑ 

Η πολιτική ανεξαρτησία της Ελλάδας από την 
οθωμανική αυτοκρατορία επιτεύχθηκε τελικά 
παρά τις αντίθετες προσπάθεις της ορθόδοξης 
εκκλησίας και του κάματός “της”, του ρωσικού 
δηλαδή κόμματος. Επειδή όμως αποτελούσε προ¬ 
ϊόν της επέμβασης των Μεγάλων Δυνάμεων - 
Αγγλίας, Γαλλίας και Ρωσίας- στο ελληνικό 
ζήτημα και του ελεεινού συμβιβασμού μεταξύ 
τους, η “δοτή” αυτή ανεξαρτησία συνοδευόταν 
αναπόφευκτα από την επιβολή της κληρονομι¬ 
κής μοναρχίας. Γιατί μόνο μια κληρονομική μο¬ 
ναρχία μπορούσε να αποκλείσει κάθε ανάμιξη 
του σουλτάνου στην ανάδειξη και στην εναλ¬ 
λαγή των ηγεμόνων της Ελλάδας. Από την άλ¬ 
λη μεριά, κανένας ευρωπαίος πρίγκιπας, όπως 
εξηγεί σωστά ο Κ. Παπαρρηγόπουλος, δε θα δε¬ 
χόταν να είναι υποτελής του σουλτάνου, σε μια 
εποχή που η Τουρκία εξακολουθούσε ακόμα να 
θεωρείται ολότελα βάρβαρο κράτος. Πώς ένας 
χριστιανός πρίγκιπας από την πολιτισμένη Ευ¬ 
ρώπη θα παραδεχόταν ποτέ να γίνει προσωπι¬ 
κός υποτελής του Οθωμανού σουλτάνου, που εμ¬ 
φανιζόταν πριν απ’ όλα σαν κοσμικός και θρη¬ 
σκευτικός αρχηγός όχι μόνο των Τούρκων, μα 
και όλων των πιστών μουσουλμάνων; 

Ώστε, αφού η ελληνική επανάσταση αδυνα¬ 
τούσε αντικειμενικά να πραγματοποιήσει το στό¬ 
χο της, την απελευθέρωση της Ελλάδας, με τις 
δικές της κυρίως δυνάμεις, η κληρονομική μο¬ 
ναρχία πρόβαλλε μοιραία σαν ελάχιστη εγγύη¬ 
ση της αυτοτέλειας του νεοσύστατου κράτους 
από τη σουλτανική Τουρκία. Γι’ αυτό ακριβώς, 
κι όχι φυσικά από δημοκρατική ευαισθησία, κα¬ 
ταπολεμήθηκε από τους ρωσόφιλους και τους 
κληρικόφρονες, που είχαν συσπειρωθεί στο λε¬ 
γόμενο “κυβερνητικό” κόμμα, δηλαδή στο κόμμα 
των οπαδών του κυβερνήτη I. Καποδίστρια, που 
προτιμούσαν ασφαλώς τη μετατροπή της απε¬ 
λευθερωμένης Ελλάδας σε χαλαρή ομοσπονδία 
τριών τουλάχιστον κρατιδίων, εξαρτημένων α¬ 
πό την Πύλη, με ισόβιο ηγεμόνα το « δεσποτί- 
σκο», όπως αποκαλούσε τον Καποδίστρια ο Α. 
Κοραής. 

Πραγματικά, η πολιτική ανεξαρτησία της Ελ¬ 
λάδας από την οθωμανική Πύλη, αν δεν επρό- 
κειτο βέβαια να μείνει στα χαρτιά, έπρεπε να 
συνοδεύεται απαραίτητα και από την εκκλη¬ 
σιαστική ανεξαρτησία της, τον αποχωρισμό, με 
άλλα λόγια, της ελληνικής εκκλησίας από το 
πατριαρχείο της Πόλης. Γιατί διαφορετικά η ορ¬ 
θόδοξη εκκλησία θα εξακολουθούσε να παρα¬ 
μένει, ακόμα και στους κόλπους του ελληνικού 
βασιλείου, “κράτος εν κράτει”, όπως στην 
τουρκοκρατία, και μάλιστα κράτος εξαρτημένο 
από το πατριαρχείο της Κωνσταντινούπολης, που 
ήταν με τη σειρά του υποτελές στο σουλτάνο. 
Έτσι όμως το ελληνικό κράτος κινδύνευε να 
μετατραπεί σε μια εκκλησιαστική ηγεμονία, ε¬ 
ξαρτημένη διαμέσου του πατριαρχείου από το 
σουλτανικό Ντιβάνι. Η διαφύλαξη επομένως του 
κοσμικού χαρακτήρα του ελληνικού κράτους 
και της ανεξαρτησίας του από την Πύλη απαι¬ 
τούσε οπωσδήποτε την αποκοπή της ελληνικής 
εκκλησίας από τον “ομφάλιο λώρο” του οικου¬ 
μενικού πατριαρχείου, που την κρατούσε δεμέ¬ 
νη με την οθωμανική αυτοκρατορία. Κι αυτό ι- 
σοδυναμούσε με εκκλησιαστική επανάστα¬ 
ση, που θα συμπλήρωνε την πολιτική επανά¬ 
σταση του 1821-1830. 

Η αυτοκέφαλη ελληνική εκκλησία στάθηκε 
το μεγαλύτερο επίτευγμα της βαυαρικής αντι- 
βασιλείας, που κυβέρνησε την Ελλάδα από το 
1833 ως την ενηλικίωση του Όθωνα το 1835. Ει¬ 
δικότερα η εκκλησιαστική χειραφέτηση της Ελ¬ 
λάδας από το εξωτερικό οφειλόταν προσωπικά 
στο σοφό Γ. Λ. φον Μάουρερ, «τον παλιό βαυα- 
ρό σύμβουλο επικράτειας, που έπαιξε ήδη ρόλο 
σαν ένας από τους αντιβασιλιάδες της Ελλάδας 
και υπήρξε από τους πρώτους που κατάγγειλαν 
τους Ρώσους», όπως έγραφε ο Μαρξ στον Έν- 
γκελς το 1868. Πραγματικά, το αθάνατο έργο του 
Μάουρερ και των συνεργατών του Σπ. Τρικού- 
πη και Θ. Φαρμακίδη ξεσήκωσε τις “ερινύες” 
του ρωσικού κόμματος, με πρώτο και καλύτερο 
το μεγαλύτερο πολέμαρχο του Εικοσιένα, το Θ. 
Κολοκοτρώνη, που «είχε ρίψει την σπάθην του 
και το όνομά του υπέρ της αδιαλλάκτου αντι- 
δράσεως », όπως αναφέρει ο ιστορικός της επο¬ 
χής, φτάνοντας ως το σημείο να ζητήσει την ε¬ 
πέμβαση του τσάρου! Γιατί αυτοκέφαλη εκκλη¬ 
σία δε σήμαινε εκκλησία ανεξάρτητη από τους 
νόμους του κράτους στο οποίο υπάγεται (όπως 
αφήνει να εννοηθεί σήμερα για την αλβανική 
ορθόδοξη εκκλησία ο συνταγματολόγος κυβερ¬ 
νητικός εκπρόσωπος κ. Βενιζέλος), αλλά μονα¬ 
δικά εκκλησία ανεξάρτητη από ξένα εκκλησια¬ 
στικά κέντρα, κάτι που στη δυτική Ευρώπη είχε 
πραγματοποιηθεί από την εποχή της προτεστα- 
ντικής μεταρρύθμισης. Ώστε το “αυτοκέφαλον” 
ήταν απεναντίας αναγκαίος όρος για να πάψει 
η εκκλησία να αποτελεί ένα είδος ξεχωριστού 
κράτους, απόλυτα ασυμβίβαστου με το “δυτικού” 
τύπου “κράτος δικαίου”, που ευαγγελίζεται μο¬ 
νότονα ο κ. Ευάγγελος... 

Στο μεταξύ οι ρωσόφιλοι κληρικόφρονες ισχυ¬ 
ρίζονταν υποκριτικά ότι η εκκλησιαστική ανε¬ 
ξαρτησία της Ελλάδας δεν έπρεπε να αποσπα¬ 
στεί αυτοδίκαια (ΐρκο ]ιΐΓ6) από το πατριαρχεί¬ 
ο, όπως είχε αποσπαστεί και η πολιτική ανε¬ 
ξαρτησία της από το σουλτάνο, αλλά να παρα- 
χωρηθεί από τον πατριάρχη, πράγμα που θα ξά¬ 
νοιγε στο πατριαρχείο απεριόριστες δυνατότητες 
επέμβασης στις υποθέσεις της ελληνικής εκκλη¬ 
σίας, επομένως και του ελληνικού κράτους. Ο 
διορισμός έξαφνα των επισκόπων της ελληνι¬ 
κής εκκλησίας από την Κωνσταντινούπολη α¬ 
πειλούσε να επαναφέρει πλάγια την εξαγορά των 
επισκοπών τους από τον πατριάρχη, που κι ο 
ίδιος αγόραζε τη θέση του από το μεγάλο βεζύ- 
ρη, και με τον έμμεσο αυτό τρόπο να αποκατα- 
στήσει στην απελευθερωμένη Ελλάδα το “κρά¬ 
τος της εκκλησίας”, που θα ήταν εξαρτημένο 
από την Πύλη όσο χρειαζόταν για να έχει διαρ¬ 
κώς ανάγκη την προστασία της Ρωσίας. Δεν εί¬ 
χαν άδικο λοιπόν οι αντίπαλοι του “ορθόδοξου” 
ρωσικού κόμματος που αποκαλούσαν τους οπα¬ 
δούς του “οπισθοδρομικούς”, “εχθρούς της ελευ¬ 
θερίας της Ελλάδος” και “μουζίκους”. 

Το κόμμα αυτό, που έμβρυό του υπήρξε ανα¬ 
ντίρρητα η “ρομαντικά εξαγνισμένη” Φιλική Ε¬ 
ταιρία (« σύστημα ψεύδους και απάτης» θα τη 
χαρακτήριζε ο φιλελεύθερος ιστορικός Γ. Γερ- 
βίνος), προερχόταν από την πιο αντιδραστική 
φατρία των Φαναριωτών, τη ρωσόφιλη, που κι 
εκείνη καταγόταν από το “τραπεζουντιακό” 
κόμμα των πρώτων αιώνων της τουρκοκρατίας. 
Αφού ανασυγκροτήθηκε στην πολιτικά ανεξάρ¬ 
τητη Ελλάδα με πρόγραμμα την εκκλησιαστική 
εξάρτηση από την Κωνσταντινούπολη, το ρω¬ 
σικό κόμμα με τα παρακλάδια του, τις μυστικές 
οργανώσεις “Φοίνικα”, “Φιλορθόδοξο Εταιρία” 
κ.ά., βάλθηκε να εξαναγκάσει πραξικοπηματι¬ 
κά τον Όθωνα να ασπαστεί το ορθόδοξο δόγμα, 
διαφορετικά να παραιτηθεί υπέρ κάποιου ευνοού¬ 
μενου της Ρωσίας. Αυτός ήταν ο λόγος που το 
ρωσικό κόμμα συμμετείχε δραστήρια στο πολι- 
τικοστρατιωτικό κίνημα της 3ης Σεπτέμβρη 1843. 
Ο Όθωνας όμως προτίμησε να δεχτεί το Σύ¬ 
νταγμα παρά να χάσει το θρόνο του κι έτσι, α¬ 
ντί για τον ορθόδοξο πρίγκιπα που ονειρευόταν 
η τσαρική Ρωσία, της πρόκυψε αναπάντεχα μια 
συνταγματική μοναρχία! 

«Είναι πασίγνωστο -θα γράψει ο Ενγκελς λί¬ 
γα χρόνια αργότερα- ότι σε όσα κράτη ξεπετά- 
χτηκαν πάνω σε τουρκικό έδαφος κι απόκτη- 
σαν ολικά ή μερικά την ανεξαρτησία τους, δη- 
μιουργήθηκε αμέσως ένα ισχυρό αντιρωσικό 
κόμμα». Στην Ελλάδα τέτοιο κόμμα, που απο¬ 
τελούσε, κατά το Μαρξ, και το πραγματικό εθνι¬ 
κό κόμμα της εποχής εκείνης, ήταν τότε το συ¬ 
νταγματικό κυρίως ή “αγγλικό” κόμμα, που 
τους οπαδούς του οι ρωσόφιλοι “ναπαίοι” τους 
χαρακτήριζαν « ξένους, προδότας, των Άγγλων 
μαμμόθρεπτα, εχθρούς της ορθοδόξου θρησκεί¬ 
ας». Φυσικά ένας ορθόδοξος μονάρχης στον ελ¬ 
ληνικό θρόνο θα γινόταν τυφλό όργανο της εκ¬ 
κλησίας και του τσαρισμού, που ευελπιστούσε 
να πετύχει μ’ αυτόν εκείνο που δεν είχε κα¬ 
ταφέρει με το “δεσποτάτο” του Καποδίστρια - 
να μετατρέψει δηλαδή την Ελλάδα σε “ρωσικό 


Η ΠΙΟ ΩΜΗ ΟΜΟΛΟΓΙΑ 

κυβερνείο” στη Μεσόγειο. Στο μεταξύ όμως ο 
προσηλυτισμός του Οθωνα στη “μεγάλη ιδέα”, 
που την έβλεπε σαν αντίδοτο του δηλητηριώ¬ 
δους φιλελευθερισμού, θα εξομάλυνε το έδαφος 
για την προσέγγιση του κόμματος της εκκλησί¬ 
ας με το στέμμα. 

Στα ανεξιχνίαστα μυστήρια του μεγαλοϊδεα¬ 
τισμού δε θα επιχειρήσουμε τώρα να διεισδύ- 
σουμε, γιατί δεν ξέρουμε πώς θα ξεμπλέξουμε 
απ’ αυτά πριν εξαντλήσουμε το χώρο της εφη¬ 
μερίδας και την υπομονή των αναγνωστών της. 
Εδώ θα περιοριστούμε να θίξουμε μόνο τις σχέ¬ 
σεις ορθοδοξίας και μεγαλοϊδεατισμού όπως δια¬ 
μορφώθηκαν μετά την επανάσταση του 1848. Ξέ¬ 
ρουμε ότι το κατ’ εξοχήν κόμμα της “μεγάλης 
ιδέας” ήταν το γαλλικό ή “εθνικό” κόμμα, το 
κόμμα του αινιγματικού I. Κωλέτη. Η παρισινή 
επανάσταση του Φλεβάρη (1848) στέρησε το κόμ¬ 
μα αυτό από το κυριότερο εξωτερικό του στή¬ 
ριγμα -την ιουλίανή μοναρχία (δηλαδή τη γαλ¬ 
λική δυναστεία της Ορλεάνης). Από την άλλη 
μεριά, η τελική κατάπνιξη της ευρωπαϊκής επα¬ 
νάστασης του 1848-49 από τους δουλοπάροικους 
του τσάρου είχε μετατρέψει τον τσαρισμό σε 
«χωροφύλακα της Ευρώπης». Στις συνθήκες αυ¬ 
τές ορθοδοξία και μεγάλη ιδέα συγχωνεύτηκαν 
γύρω από «το θρονίσκο του καλού μας Όθωνα» 
(Ένγκελς) σ’ ένα θρησκευτικά χρωματισμένο με¬ 
γαλοϊδεατισμό, όπου τον τόνο έδιναν οι κληρι¬ 
κόφρονες, και σαν τέτοιος ήταν άρα ξένος με το 
πνεύμα του Κωλέτη. Γιατί αν ο μεγαλοϊδεατι¬ 
σμός αποτελούσε το ιδεολογικό έμβλημα της 
“ψευδοσυνταγματικής” μοναρχίας του Όθωνα, 
η κληρονομική μοναρχία, με δοσμένη πια την 
πολιτική ανεξαρτησία της Ελλάδας από την 
Πύλη, αντιπροσώπευε το πολιτικό ιδεώδες της 
ορθόδοξης εκκλησίας. Αυτής της εκκλησίας που 
αφόρισε, «με την χαρακτηριστικήν εις τους 
καλογήρους ευαγγελικήν μετριοπάθειαν», όπως 
έγραφε σαρκαστικά ο Ε. Ροϊδης, ελεύθερους στο¬ 
χαστές σαν το Θ. Καΐρη και τον ίδιο το Ροΐδη. 
Αυτής της εκκλησίας που “ευλόγησε” την εξέ¬ 
γερση του Παπουλάκου ενάντια στον τηλέγρα¬ 
φο! 

Έτσι η Ελλάδα του “ηλίθιου Βαυαρού” θα γι¬ 
νόταν ο μοναδικός σύμμαχος του τσαρισμού στον 
κριμαϊκό πόλεμο. Κι αυτό τη στιγμή που το ρω¬ 
σικό τελεσίγραφο στην Πύλη απαιτούσε, μετα¬ 
ξύ άλλων, το διορισμό του οικουμενικού πα¬ 
τριάρχη από τον τσάρο! Για την Τουρκία την 
εποχή εκείνη η κατάργηση του φόρου υποτέλειας 
του πατριαρχείου στο Ντιβάνι από τις μεταρ¬ 
ρυθμίσεις των σουλτάνων προμηνούσε τον εξο¬ 
στρακισμό της “σιμωνίας” και την κατεδάφιση 
του εκκλησιαστικού κράτους και κάθε θεοκρα¬ 
τίας γενικά, κι αυτό ανησυχούσε τον “προστά¬ 
τη των ορθόδοξων χριστιανών της Ανατο- 
λής’ζτον τσάρο, που δε θα ’χε πια ποιον να “προ¬ 
στατέψει”. 

Η παντοδύναμη όμως ειρωνεία της ιστορίας, 
που όλα τα αναποδογυρίζει, θέλησε να είναι ο 
«βασιλίσκος», όπως είχε χαρακτηρίσει τον Ό¬ 
θωνα ο Α. Κοραής, όχι μόνο καθολικός, αλλά 
και ανίκανος επιπλέον να εξασφαλίσει ορθόδο¬ 
ξο διάδοχο στον ελληνικό θρόνο. Έτσι εξηγού¬ 
νται οι συνταγματικές ευαισθησίες του ρωσικού 
κόμματος, που την εποχή του Καποδίστρια απο- 
καλούσε το Σύνταγμα κοροϊδευτικά «σύντριμα». 
Έτσι εξηγείται και η συμμετοχή των μετριοπα¬ 
θών ρωσόφιλων στην έξωση του Όθωνα. Και 
πάλι όμως η ιστορία τους ειρωνεύτηκε σκληρά: 
αντί για τον υποψήφιο του τσάρου, τον ορθόδο¬ 
ξο πρίγκιπα του Λάιχτεμπεργκ, ο ελληνικός λα¬ 
ός έγραψε στα παλιά του τα παπούτσια τις συμ¬ 
φωνίες και τα πρωτόκολλα των τριών “Προ- 
στατίδων Δυνάμεων” και στο θρόνο του καθο¬ 
λικού Οθωνα ανέβασε τελικά έναν προτεστά- 
ντη!Η ειρωνεία της ιστορίας είναι ωστόσο α¬ 
νεξάντλητη, και η αστικοποιημένη αγγλόφιλη 
μοναρχία του Γεωργίου Α’, που είχε απαρνηθεί 
τη “μεγάλη ιδέα”, θα χάριζε επιτέλους στην Ελ¬ 
λάδα τον από μακρού αναμενόμενο πρώτο ορ¬ 
θόδοξο μονάρχη της, το “δούκα της Σπάρτης” (!) 
και επίδοξο “διάδοχο των Παλαιολόγων” Κων¬ 
σταντίνο Α’ τον Πορφυρογέννητο, τον επιλε¬ 
γόμενο και “ΙΒ’” (δωδέκατο). Οι χαρμόσυνες συ¬ 
νέπειες του ευτυχούς γεγονότος είναι τόσο γνω¬ 
στές, ώστε κρίνουμε άσκοπο να τις υπενθυμί¬ 
σουμε. Φτάσαμε άλλωστε αισίως στο τέλος του 
άρθρου και στο κατώφλι του αιώνα μας, στο κα¬ 
τώφλι της σύγχρονης εποχής, και το κατώφλι 
αυτό ο χώρος δε μας επιτρέπει προς το παρόν 
να το διαβούμε. 


Είναι γνωστό στους αναγνώστες της Νέας Α¬ 
νατολής εδώ και χρόνια ότι ο ρωσόδουλος πρά- 
χτορας Παπανδρέου κάνει τ’ αδύνατα δυνατά 
για την ένταξη της χώρας μας στο “ορθόδοξο 
τόξο”. Ακολουθώντας όμως πιστά τη ρώσικη τα¬ 
χτική να μην αποκαλύπτεται στον αντίπαλο - 
στην προκειμένη περίπτωση στη Δύση και στο 
λαό- η πηγή αυτής της πολιτικής, οι ρωσόδου- 
λοι μέχρι τώρα μίλαγαν με μισόλογα και με υ¬ 
παινιγμούς για τη συμπόρευση και την υποταγή 
στη νεοτσαρική Ρωσία. Και μάλιστα στην απο¬ 
κάλυψη αυτής της πολιτικής έβαζαν μπροστά 
όχι τους αυτουργούς αυτής της πολιτικής, για 
να μην εκτίθενται οι ίδιοι και να μπορούν ανε¬ 
νόχλητα να κάνουν τις “χειρουργικές” τους ε¬ 
πεμβάσεις, αλλά τις άλλες τάσεις του ΠΑΣΟΚ, 
στο βαθμό βέβαια που αυτές δέχονταν να παί¬ 
ξουν αυτό το παιχνίδι. 

Για πρώτη φορά όμως τώρα διατυπώνεται με 
τόσο ωμό τρόπο η “αναγκαιότητα” της συμμα- 
χίας ή, καλύτερα, της υποταγής στη Ρωσία. Λέ¬ 
με της υποταγής γιατί δεν έχουμε την αφέλεια 
να πιστεύουμε πως αυτή η πυρηνική υπερδύνα- 
μη αναζητεί απλά συμμάχους. Άλλωστε η μα¬ 
κρόχρονη ιστορία της πείθει ακριβώς για το α¬ 
ντίθετο. 

Αυτά τα λέμε με αφορμή μια συνέντευξη του 
πιο φανατικού “ορθόδοξου” στο ΠΑΣΟΚ, του 
γνωστού αρχισοβινιστή Παπαθεμελή ( Ελευθε¬ 
ροτυπία·, 20 του Νοέμβρη), την οποία έδωσε με- 


συνέχεια από τη σελ. 6 

για τη θετική απάντηση στο ανωτέρω αίτημα » 
(να περάσει το πετρέλαιο). Αυτά αναφέρονται 
στον Αδέσμευτο Τύπο, 1 και 2/12). 

Γι’ αυτό ο Γκλιγκόροφ δηλώνει τελευταία ότι 
δεν τον πολυνοιάζει το εμπάργκο, ακριβώς για¬ 
τί έχει “σπάσει” μέσω Βουλγαρίας. 

Άλλη μια ένδειξη είναι ότι έχει πάψει πια να 
είναι απαγορευτικό το όνομα “Μακεδονία” στα 
ντόπια ΜΜΕ. Χαρακτηριστικό παράδειγμα η 
“ρώσικη” Καθημερινή, που άρχισε δειλά-δειλά 
να το γράφει έστω και βάζοντάς το σε εισαγω¬ 
γικά (30/11). 

Εδώ χρειάζεται μια απαραίτητη σημείωση. Το 
ότι σπάει ένα φασιστικό εμπάργκο απέναντι σε 
μια χώρα που δοκιμάζεται από την ανέχεια και 
την οικονομική κρίση είναι γεγονός εξαιρετικό 
αυτό καθαυτό. Το ζήτημα όμως στην προκειμένη 
περίπτωση είναι να εξετάσει κανείς πού οφείλε¬ 
ται το ότι το σπάει ακριβώς αυτός που το επέβα¬ 
λε, ο ρωσόδουλος σοσιαλφασίστας Παπανδρέου. 

Μ’ αυτά, λοιπόν, που γράφουμε δε θέλουμε να 
πούμε πως θα χαιρόμαστε να μην παίρνει πετρέ¬ 
λαιο η γειτονική μας χώρα. Το αντίθετο ακρι¬ 
βώς. Εκείνο που θέλουμε απλά να πούμε είναι 
πως ο ρωσόδουλος Παπανδρέου σε καμιά περί¬ 
πτωση δε θα έκανε τέτοιες κινήσεις “καλής θέ¬ 
λησης” αν αυτό δε συνέφερε τη Ρωσία και αν 
αυτή δεν είχε εξασφαλίσει κάτι σημαντικό εκεί. 
Άλλωστε, όπως προείπαμε, ούτε ο Παπανδρέου 
ούτε η Ρωσία φημίζονται για την ανιδιοτέλειά 
τους... 

Η ΠΡΟΔΟΣΙΑ ΣΤΟ ΒΟΣΝΙΑΚΟ 

Και το πρώτο που φαίνεται πως έχει εξασφα¬ 
λίσει η Ρωσία είναι η βαθιά διείσδυση της Βουλ¬ 
γαρίας στη Δημ. της Μακεδονίας. 

Πέρα όμως απ’ αυτό, το σημαντικότερο είναι - 
κατά τη γνώμη μας- η θέση που έχει πάρει η 
πολιτική ηγεσία της χώρας στο κεντρικό ζήτη¬ 
μα που απασχολεί σήμερα όλη την Ευρώπη και 
είναι το σημείο-κλειδί και το κριτήριιο αν κλί¬ 
νει κανείς προς το στρατόπεδο της δημοκρατίας 
ή προς το στρατόπεδο του φασισμού: το βοσνια- 
κό. 

Το έχουμε ξαναγράψει και θα το επαναλάβου¬ 
με και τώρα. Στη διάρκεια της επίσκεψης του 
Βιτάλι Τσούρκιν στα Σκόπια το περασμένο κα¬ 
λοκαίρι ο υπουργός Εξωτερικών Τσερβενκόφ- 
σκι είχε δηλώσει πως η λύση στο βοσνιακό 
ζήτημα πρέπει να είναι πολιτική. Αυτή α¬ 
κριβώς η τοποθέτηση αντικειμενικά θέτει τη χώ¬ 
ρα στο φιλοσέρβικο-αντιβοσνιακό “ορθόδοξο τό¬ 
ξο”, ηγέτης του οποίου είναι η Ρωσία αυτοπρο¬ 
σώπως. 

Πέρα απ’ αυτό, η θέση αυτή αποτελεί κι άμεση 
προδοσία του βοσνιακού λαού, καθώς η Βοσνία 


τά την επιστροφή του από ένα ταξίδι στη Ρωσία 
και την Αρμενία, στο οποίο κύριος στόχος, με 
εντολή του Παπανδρέου, ήταν η σύμπηξη του 
“ορθόδοξου τόξου” (αναφερθήκαμε σχετικά σε 
άρθρο μας στην προηγούμενη Νέα Ανατολή). Το 
σχετικό απόσπασμα έχει ως εξής: 

«Ερώτηση: Η επίσκεψή σας στη Ρωσία και την 
Αρμενία πιστεύετε ότι έθεσε κάποιους λίθους 
στη διαδικασία οικοδόμησης του ορθόδοξου τό¬ 
ξου στην Υπερκαυκασία; 

Απάντηση: Νομίζω υπάρχουν δύο αφετηρίες 
πολύ σημαντικές. Πρώτο, κοινό συμφέρον με τη 
Ρωσία και. δεύτερον, Τουρκία ως απειλή, ως ά¬ 
σκηση επεκτατικής πολιτικής και στο Αιγαίο 
και στην Υπερκαυκασία, που αφορά τα ζωτικά 
συμφέροντα της Ρωσίας. Οι Ρώσοι αναγνωρί¬ 
ζουν ευθέως ότι υπάρχει τουρκική απειλή για 
την Ελλάδα»... 

Να πώς ο αντιτουρκισμός της αυτοδυναμίας 
την οδηγεί με μαθηματική ακρίβεια στην αγκα¬ 
λιά της Ρωσίας. Αυτό όμως που δεν μπορεί να 
καταλάβει ο τυφλωμένος από το σοβινισμό 
Παπαθεμελής και οι όμοιοι του είναι ότι η Ρω¬ 
σία τα θέλει όλα δικά της, δουλεύει για πάρτη 
της και όχι προς όφελος των δορυφόρων της. 
Πατριωτική και εθνικοανεξαρτησιακή στάση δεν 
είναι η υποταγή στη Ρωσία, αλλά η αντιπαρά¬ 
θεση μαζί της σε ενότητα με την Τουρκία και 
τις χώρες του τρίτου κόσμου. 


ήταν η μόνη χώρα που είχε υποστηρίξει το αί¬ 
τημα της Δημ. της Μακεδονίας να ενταχθεί στη 
ΔΑΣΕ. 

Έτσι, η Σερβία αποκτά στο νότο της μια φιλική 
της χώρα και επιδίδεται πιο απερίσπαστη στη 
σφαγή του βοσνιακού λαού. 

Το μερικό σπάσιμο, λοιπόν, του εμπάργκο εί¬ 
ναι τα “τριάκοντα αργύρια” και η επιβράβευση 
από τη Ρωσία και τους υποταχτικούς της της 
πολιτικής αυτής. 

Η «ΕΠΙΣΤΡΟΦΗ ΤΗΣ ΡΩΣΙΑΣ» 

Ότι έτσι είναι τα πράγματα γίνεται φανερό 
από την επίσημη διπλωματική νότα (δηλ. δια- 
κοίνωση) της Μόσχας στον υπουργό Εξωτερι¬ 
κών Στέβο Τσερβενκόφσκι (βλ. Ελευθεροτυπία, 
23/11). 

Κατά την επίδοση της νότας ο ρώσος διπλω¬ 
ματικός αντιπρόσωπος Γιούρι Πέτροβιτς Τρού- 
σιν έκανε δηλώσεις που στάζαν μέλι. Ας πά¬ 
ρουμε μια γεύση: 

•Η Ρωσία σχεδόν από την αρχή 1 αναγνώρισε 
τη Μακεδονία με το συνταγματικό της 
όνομα. 

•Η Ρωσία στις αρχές του αιώνα διατηρούσε 
στο Μοναστήρι προξενείο. «Τώρα, έπει¬ 
τα από διάλειμμα αρκετών ετών, η Ρωσία 
επιστρέφει στη Μακεδονία». 

•Η Ρωσία με την «αδελφή Μακεδονία» έχουν 
«βαθιές ιστορικές, πολιτιστικές, θρησκευτικές 
και σλαβικές ρίζες». 

Νομίζουμε ότι η παράθεση των δηλώσεων αυ¬ 
τών είναι χαρακτηριστική για την πορεία των 
πραγμάτων στη γειτονική μας χώρα. Βέβαια, η 
υπόθεση δεν έχει κλείσει. Ο Γκλιγκόροφ έχει 
υποχωρήσει κάτω από την πίεση της Ρωσίας, 
αλλά δεν είναι και ρωσόδουλος. Της έχει ανοί¬ 
ξει όμως την όρεξη. Και η Ρωσία δε βολεύεται 
με μεσοβέζικες λύσεις: τα θέλει όλα δικά της. 
Γι’ αυτό και συνεχίζοντια οι πιέσεις, για να πά¬ 
ρει κι άλλους πόντους και να βάλει κάποια στιγ¬ 
μή στην εξουσία και κάποιο δικό της. Γι’ αυτό 
και δε στέργει στην έκκληση του Γκλιγκόροφ 
να ενταχθεί η χώρα στη ΔΑΣΕ (βλ. πρόσφατη 
Σύνοδο). Οι πιέσεις λοιπόν θα συνεχιστούν. 

!Αυτό το “σχεδόν” έχει όλο το ζουμί. Η Ρω¬ 
σία αναγνώρισε τη Δημ. της Μακεδονίας μόνο 
αφού η Ελλάδα είχε εμποδίσει στη Λισαβόνα 
και το Εδιμβούργο την ΕΟΚ να αναγνωρίσει τη 
χώρα αυτή, ξεσηκώνοντας μια θύελλα σοβινι¬ 
σμού. Σ’ όλο αυτό το διάστημα η Ρωσία δεν 
έλεγε λέξη υπέρ της αναγνώρισης της Μα¬ 
κεδονίας. Εδώ αποδείχνεται ότι η Ελλάδα έ¬ 
βαζε σφήνα ανάμεσα στην Ευρώπη και τη Μα¬ 
κεδονία για να μπορέσει να φάει τη δεύτερη η 
Ρωσία. 


ΜΑΚΕΔΟΝΙΑ 

Η ΡΩΣΙΑ ΒΑΖΕΙ 
ΣΤΟΝ ΠΕΡΣΙΚΟ 


ΤΟ ΕΜΠΑΡΓΚΟ ΤΩΝ 
ΗΠΑ ΣΤΗΝ ΚΟΥΒΑ 


ΙΡΑΚ: 

ΠΟΔΙ 

Όταν πριν τέσσερα χρόνια η α¬ 
μερικάνικη υπερδύναμη κατέβα¬ 
ζε την ακατανίκητη αρμάδα της 
στον Περσικό για να απελευθε¬ 
ρώσει το Κουβέιτ, γράφαμε πως 
αυτή η αρμάδα θα «τίναζε την ε¬ 
λιά. αλλά τον καρπό θα τον μά¬ 
ζευε η Ρωσία». Λέγοντας “καρ¬ 
πό” εννοούσαμε το Ιράκ. 

Η Ρωσία έπαιξε στον Περσικό 
μια αριστουργηματική παρτίδα μέ¬ 
σα στα πλαίσια της στρατηγικής 
της φαινομενικής αναδίπλωσης, 
που τότε, επί Γκορμπατσόφ, βρι¬ 
σκόταν στο πιο κρίσιμο σημείο 
της. 

Θυμόμαστε πως η Ρωσία υπο¬ 
στήριξε πρακτικά τις ΗΠΑ στην 
αντιιρακική εκστρατεία, αλλά εμ¬ 
φανιζόταν διαρκώς σαν να το έ¬ 
κανε αυτό ενάντια στη θέλησή 
της, έτσι ώστε να διατηρεί διαρ¬ 
κώς την επαφή με τη Βαγδάτη, και 
μάλιστα να δυναμώνει εκεί την ε¬ 
πιρροή της στο λαό και την άρ- 
χουσα τάξη. Την ίδια ύπουλη στά¬ 
ση κράτησε στη συνέχεια και στο 
ζήτημα του εμπάργκο. Φαινόταν 
πάντα να διαφωνεί με αυτό, αλλά 
ποτέ δεν εμπόδισε τις ΗΠΑ και 
γενικά τους δυτικούς να το συνε- 
χίσουν. Το ίδιο έκανε η Ρωσία και 
με την πολιτική ελέγχου των ε¬ 
ξοπλισμών του Ιράκ, το ίδιο και 
με την πολιτική διαμελισμού και 
επέμβασης στα εσωτερικά του Ι¬ 
ράκ μέσω της προστασίας των 
Κούρδων που επέβαλαν οι ΗΠΑ. 

Το μόνο βέτο που έβαλαν στους 
Αμερικάνους οι ρώσοι σοσιαλι- 
μπεριαλιστές όλη αυτή την περί¬ 
οδο ήταν τη στιγμή της ιρακινής 
στρατιωτικής συντριβής, όταν ο 
Μπους, επικεφαλής όλης της α- 
ντιιρακικής συμμαχίας, θέλησε να 
βαδίσει ενάντια στη Βαγδάτη και 
να διαλύσει το καθεστώς Σαντάμ, 
που ήταν η λογική και αναπόφευ¬ 
κτη συνέπεια αυτού του πολέμου. 

Χάρη σ’ αυτό το βέτο διατηρή¬ 
θηκε στην εξουσία ένας εξαθλιω¬ 
μένος και αδύναμος Σαντάμ, ένας 
Σαντάμ δίχως απόλυτη κυριαρχί¬ 
α μέσα στη χώρα του, δίχως πε¬ 
τρέλαιο που να μπορεί να εξαχθεί, 
δίχως καλά εξοπλισμένο στρατό, 
δίχως τίποτα. Η δύναμή του ήταν 
ένα σώμα στρατιωτών-πραιτωρια- 
νών, ένα ευρύτατο δίκτυο χαφιέ¬ 
δων και μια καλή και ανέπαφη υ¬ 
πηρεσία βασανιστηρίων που αρ- 
κούσε για να κρατήσει στη σιω¬ 
πή τον ιρακινό λαό. 

Ο προστάτης αυτού του Σαντάμ 
ολόκληρη την περίοδο που ανα¬ 
φέρουμε ήταν η Ρωσία, που εδώ 
και λίγο καιρό ηγεμονεύει πάνω 
σ’ αυτόν τον πρώην περήφανο το¬ 
πικό τραμπούκο με τον ίδιο τρό¬ 
πο που ηγεμονεύει πάνω στο γεΐ- 
τονά μας επίσης θλιβερό τραμπού¬ 
κο Μιλόσεβιτς. 

Δεν είναι λοιπόν καθόλου πε¬ 
ρίεργο που το Ιράκ, υπακούοντας 
ανοιχτά στις ρωσικές προτροπές 
και τιμώντας τη διαμεσολάβηση 
του Κοζίρεφ, αποφάσισε στις 10 
του Νοέμβρη να αναγνωρίσει το 
Κουβέιτ και τα σύνορά του. 

Ασφαλώς αυτή η αναγνώριση, 
ακόμα και αν είναι αμφίβολη η 
πρακτική σημασία της μιας και το 


καθεστώς Σαντάμ δε φημίζεται 
για την αξιοπιστία του, είναι μια 
τεράστια ταπείνωση για τον ιρα- 
κινό σοβινισμό, που δεν αναγνώ¬ 
ριζε το ανεξάρτητο κράτος που 
λέγεται Κουβέιτ επί 43 ολόκλη¬ 
ρα χρόνια μετά την ίδρυσή του. 

Αμέσως μετά από αυτό το βήμα 
του Ιράκ, η Ρωσία μαζί με τη σύμ¬ 
μαχό της σοσιαλφασιστική Κίνα 
κάλεσαν τα υπόλοιπα μέλη του 
Συμβουλίου Ασφαλείας του ΟΗΕ 
να προχωρήσουν σταδιακά στην 
άρση του εμπάργκο στο Ιράκ. Οι 
δυτικοί δε δέχτηκαν αυτή τη ρω- 
σοκινεζική προτροπή, επιμένο- 
ντας ηλιθίως στην ικανοποίηση 
και των υπόλοιπων όρων που έ¬ 
χουν επιβάλει στο Ιράκ προκει- 
μένου να άρουν το εμπάργκο, δη¬ 
λαδή την απελευθέρωση των πο¬ 
λιτικών κρατουμένων, την κατα¬ 
στροφή του ιρακινού οπλοστασί¬ 
ου και την καταβολή αποζημιώ¬ 
σεων στα θύματα του πολέμου. 

Από αυτούς μόνο ο τρίτος είναι 
δίκαιος όρος, οι άλλοι σημαίνουν 
ιμπεριαλιστική επιβολή στο Ιράκ 
όχι επειδή αυτό είναι χώρα τρα¬ 
μπούκος, αλλά επειδή είναι χώρα 
του Τρίτου Κόσμου. Έτσι λοιπόν, 
συνεχίζοντας το εμπάργκο τους 
κάτω από αυτές τις περιστάσεις, 
οι δυτικοί “πετυχαίνουν” τρία 
πράγματα συγχρόνως: αδυνατί¬ 
ζουν περισσότερο το Ιράκ, στρέ¬ 
φουν το λαό του ακόμα περισσό¬ 
τερο εναντίον τους και παραδί¬ 
νουν χώρα, λαό και ηγέτη σού- 


Στο φύλλο της Νέας Ανατολής 
αρ. 218, στο άρθρο μας για τα 12 
μιλιά, είχαμε διατυπώσει την ε¬ 
κτίμηση ότι η Ρωσία δε θέλει να 
επεκτείνει η Ελλάδα στα 12 μι¬ 
λιά τα χωρικά της ύδατα και ότι 
κάτι τέτοιο, ανάμεσα στα άλλα 
προβλήματα που θα της δημιουρ¬ 
γούσε, θα την υποχρέωνε να 
διώξει τα αγκυροβολιά της που 
βρίσκονται δίπλα στα σημερινά ό¬ 
ρια των ελληνικών χωρικών υδά- 
των, όπως αυτό στα Κύθηρα. 

Ο ΡΩΣΟΣ ΠΡΕΣΒΕΥΤΗΣ 
ΣΤΗΝ ΑΓΚΥΡΑ 

Σύντομα ήρθε η επιβεβαίωση της 
παραπάνω εκτίμησης από τα πιο 
επίσημα χείλη, από το ρώσο πρε¬ 
σβευτή στην Αγκυρα Κουζνέτσοφ. 

Αυτός, σε δηλώσεις του στην ε¬ 
φημερίδα Τι/Γλ/.ν/ί ΰώΐγ Νβ\ν$ (Κα¬ 
θημερινή. 25/11 και Ελευθεροτυπία. 
23/11) μίλησε για ανάγκη «ευαί¬ 
σθητου συμβιβασμού» στο ζήτημα 
του Αιγαίου « που περιλαμβάνει 
τον εναέριο χώρο, την υφαλο¬ 
κρηπίδα και τα χωρικά ύδατα». 
Τόνισε ακόμη πως πάνω απ’ όλα 
προέχει η διατήρηση της ελεύθε¬ 
ρης ναυσιπλοΐας στο Αιγαίο και 
πως « θεωρητικά μπορεί η Ελλά¬ 
δα να αξιώνει τα 12 μίλια. στην 
πράξη όμως κάτι τέτοιο δεν είναι 
εφαρμόσιμο ». Και ο ρώσος διπλω¬ 
μάτης κατέληξε λέγοντας πως εί¬ 
ναι ανάγκη Αθήνα και Άγκυρα 
να βρουν μια κοινά αποδεκτή λύ- 


μπιτους στην “καλή” Ρωσία και 
την ακόμα “καλύτερη” Κίνα. Γι’ 
αυτό η Ρωσία, ενώ εύχεται φωνα¬ 
χτά την άρση του εμπάργκο, δη¬ 
λώνει μέσω του κυρίου Καλού- 
γκιν, διευθυντή του ιρακινού και 
ιορδανικού τμήματος του ρωσικού 
υπουργείου Εξωτερικών, ότι η Ρω¬ 
σία δεν ασκεί σήμερα πιέσεις στη 
διεθνή κοινότητα για άρση του 
εμπάργκο, αλλά θέλει «απλώς να 
σημειώσουν τα Ηνωμένα Εθνη 
την πρόοδο που έχει ήδη κάνει η 
Βαγδάτη, ιδιαίτερα στον τομέα 
του αφοπλισμού» (Καθημερινή , 13 
Σεπτ.). 

Ενόσω βέβαια τα Ηνωμένα Ε¬ 
θνη και κυρίως οι ΗΠΑ θα “ση¬ 
μειώνουν”, η Ρωσία θα απορροφά 
το Ιράκ με κάθε τρόπο. Ήδη η Ρω¬ 
σία παραδέχτηκε ότι υπέγραψε 
μαζί του εμπορική συμφωνία ύ¬ 
ψους 10 δισ. δολαρίων, που όμως 
ισχυρίζεται ότι δεν μπορεί ακόμα 
να μπει σε εφαρμογή όσο θα ισχύει 
το εμπάργκο ( Καθημερινή. 13 Σε¬ 
πτ.). Ταυτόχρονα η Ρωσία, για να 
μη χαλάσει τις σχέσεις της με τις 
υπόλοιπες μοναρχίες του Κόλπου 
για την φαινομενικά φιλοϊρακική 
της στάση, υποσχέθηκε σ’ αυτές 
τις χώρες με το στόμα του πρω¬ 
θυπουργού της Ρωσίας Τσερνομίρ- 
ντιν, που ταξίδεψε σ’ αυτές πρό¬ 
σφατα, ότι θα τους πληρώσει τα 
500 εκατομμύρια δολάρια που 
τους χρωστάει η ΕΣΣΔ. 

Αυτή είναι ιμπεριαλιστική πο¬ 
λιτική ψηλού επιπέδου. 


ση που δε θα επηρεάζει τη διέ¬ 
λευση πλοίων από το Αιγαίο. 

ΤΟ ΡΩΣΙΚΟ ΥΠΟΥΡΓΕΙΟ 
ΕΞΩΤΕΡΙΚΩΝ 

Ήδη αυτές οι διατυπώσεις φα¬ 
νερώνουν την αντίθεση της Ρω¬ 
σίας στην επέκταση (τώρα του¬ 
λάχιστον, που δεν ήρθε ακόμα η 
στιγμή του πολέμου κατά της 
Τουρκίας) των ελληνικών χωρι¬ 
κών υδάτων στα 12 μίλια. 

Εκεί όμως που η ρώσικη θέση 
γίνεται κραυγαλέα είναι σε μια 
δήλωση του εκπροσώπου του ρώ- 
σικου υπουργείου Εξωτερικών 
Γκριγκόρι Καράσιν (22/11), ο οποί¬ 
ος διαμαρτυρήθηκε για την «όχι 
εντελώς ακριβή διατύπωση» των 
ρώσικων θέσεων για τα 12 μίλια 
στο Αιγαίο από το τουρκικό πρα¬ 
κτορείο ειδήσεων “Ανατολή”. 
Σύμφωνα με το πρακτορείο, ο Κα- 
ράσιν είχε δηλώσει ότι η Ρωσία 
επιθυμεί τη διατήρηση του στά¬ 
τους κβο στο Αιγαίο και είναι δια¬ 
τεθειμένη να μεσολαβήσει μετα¬ 
ξύ Ελλάδας και Τουρκίας. 

Και τι λέει ο κύριος Καράσιν 
στη “διαμαρτυρία” του; Ότι «τέ¬ 
τοιες κραυγαλέες διατυπώσεις για 
τη διατήρηση του στάτους κβο εί¬ 
τε για νέες πρωτοβουλίες μεσο¬ 
λάβησης δεν υπήρξαν». Ουσιαστι¬ 
κά, επιβεβαιώνει τα λεγάμενα του 
πρακτορείου, αλλά με πιο “διπλω¬ 
ματικό” τρόπο. 

Και όταν ο έλληνας πρεσβευτής 


Επειδή το πρακτορείο του ρώσι- 
κου σοσιαλιμπεριαλισμού, το ψευ- 
τοΚΚΕ, κάνει εδώ και καιρό φασα¬ 
ρία για το εμπάργκο στην Κούβα, 
χρειάζεται να πούμε δυο λόγια γΐ 
αυτό. 

Εδώ και δεκαετίες ο αμερικάνι¬ 
κος ιμπεριαλισμός επιβάλλει στην 
Κούβα ένα φασιστικό οικονομικό ε¬ 
μπάργκο. 

Αυτό επιβλήθηκε την εποχή της 
Κουβανικής επανάστασης, ταυτό¬ 
χρονα σχεδόν με μια επέμβαση για 
να πνιγεί το λαϊκό κουβανικό κρά¬ 
τος. Ήταν μια εποχή που ο αμερι¬ 
κάνικος ιμπεριαλισμός ήταν πανί¬ 
σχυρος και κυρίαρχος στην παγκό¬ 
σμια πολιτική σκηνή και δεν ανε¬ 
χόταν ένα λαϊκό κράτος κάτω από 
τα ρουθούνια του. 

Ήταν η εποχή που οι λαοί και οι 
χώρες του Τρίτου Κόσμου έμπαιναν 
ορμητικά μπροστά με μια σειρά ε¬ 
παναστάσεις σ’ ολόκληρο τον κό¬ 
σμο. 

Το εμπάργκο συνεχίστηκε και με¬ 
τά την μετατροπή της Κούβας σε 
προπύργιο και σύμμαχο του ρώσι- 
κου σοσιαλφασισμού στην αμερικά¬ 
νικη ήπειρο και ως τα σήμερα, χω¬ 
ρίς αυτή η αλλαγή να μετατρέπει το 
εμπάργκο σε δίκαιο.Είναι ζήτημα 
αρχής να μην επιτρέπεται σε μια ι¬ 
μπεριαλιστική δύναμη, οποιαδήπο¬ 
τε, να επεμβαίνει στα εσωτερικά 
μιας χώρας. Γιατί αυτό είναι το νό¬ 
ημα του εμπάργκο. Να πιεστεί η 
Κούβα και να εξαναγκαστεί να προ¬ 
χωρήσει στον “εκδημοκρατισμό” 
της. 

Όμως το κοινωνικό και πολιτικό 
σύστημα μιας χώρας είναι υπόθεση 


στη Μόσχα Κ. Ροδουσάκης ζητά¬ 
ει εξηγήσεις για το περιεχόμενο 
των δηλώσεων, ο Καράσιν απα¬ 
ντάει: « Η Ελλάδα βάσει της Συν¬ 
θήκης (για το Αίκαιο της θάλασ¬ 
σας του 1982) έχει κατ’ αρχάς το 
δικαίωμα να ορίσει τα χωρικά της 
ύδατα σε 12 μίλια. με την προϋπό¬ 
θεση όμως ότι κατά τον δέοντα 
τρόπο θα λάβει υπόψη της τα νό¬ 
μιμα συμφέροντα των γειτόνων 
της και των παραδοσιακών χρη¬ 
στών των υδάτων του Αιγαίου». 

Προσέξτε τη διατύπωση: κάτω 
από τη φράση « παραδοσιακών 
χρηστών» κρύβεται η ίδια η Ρω¬ 
σία. Και, όπως παρατηρεί η Κύρα 
Αδάμ ( Ελευθεροτυπία , 23/11), «η 
Μόσχα είναι ανέκαθεν ιδιαι¬ 
τέρως ευαίσθητη στο θέμα της 
επέκτασης των ελληνικών 
χωρικών υδάτων στα 12 ν.μ., 
διότι επιθυμεί την πλήρη δια¬ 
σφάλιση της ελεύθερης ναυσι¬ 
πλοΐας στο Αιγαίο και παράλ¬ 
ληλα ενδιαφέρεται και για τα 
ρωσικά αγκυροβόλια στα Κύ¬ 
θηρα, τα οποία καταργούνται 
αν τα ελληνικά χωρικά ύδατα 
επεκταθούν στα 12 ν.μ.» (η υ¬ 
πογράμμιση δική μας). 

Εδώ, φαίνεται, βρίσκεται και το 
κλειδί της υπόθεσης: στα ρώσικα 
αγκυροβόλια. Γιατί αν αυτά κα- 
ταργηθούν αυτομάτως ελαχιστο¬ 
ποιείται και η δυνατότητα πολι¬ 
τικών και στρατιωτικών επεμβά¬ 
σεων της Μόσχας στην περιοχή 


κύρια του ίδιου του λαού της. Είναι 
λοιπόν υπόθεση του κουβανέζικου 
λαού να εξεγερθεί ενάντια στο σο- 
σιαλφασιστικό καθεστώς που τον 
κυβερνά και όχι υπόθεση του αμε¬ 
ρικάνικου ιμπεριαλισμού. Αν μάλι¬ 
στα το μελετήσει κανείς περισσό¬ 
τερο, θα διαπιστώσει ότι αυτό το ε¬ 
μπάργκο δεν είναι μόνο άδικο, εί¬ 
ναι και προβοκατόρικο, γιατί εμπό¬ 
δισε και φίμωσε για χρόνια κάθε 
δημοκρατική και επαναστατική φω¬ 
νή που αντιδρούσε στο καθεστώς 
Κάστρο, αφού το κυρίαρχο ρεύμα γι¬ 
νόταν και εξαιτίας του εμπάργκο ο 
αντιαμερικανισμός. 

Αυτό το εμπάργκο δεν έχει σχέση 
με το εμπάργκο που επιβλήθηκε ε¬ 
νάντια στη Σερβία. 

Αυτό επιβλήθηκε όχι σαν επέμβα¬ 
ση στα εσωτερικά της Σερβίας, αλ¬ 
λά επειδή αυτή εισέβαλε και επέ¬ 
βαλε κατοχή σε μια κυρίαρχη και 
ανεξάρτητη χώρα, τη Βοσνία. Στην 
περίπτωση αυτή ο παράγοντας που 
ποδοπάτησε την αρχή της μη επέμ¬ 
βασης είναι η Σερβία, που πρέπει να 
συντρίβει γι’ αυτό. 

Η υποστήριξη του εμπάργκο αυ¬ 
τού είναι η έκφραση της πιο σταθε¬ 
ρής υπεράσπισης της βοσνιακής α¬ 
ντίστασης στον τερατώδη σέρβικο 
φασισμό. 

Γι’ αυτό δεν είναι τυχαίο ότι η 
πλειοψηφία των χωρών που απαι¬ 
τούσε και απαιτεί την άρση του κου- 
βανικού εμπάργκο, ψηφίζοντας πρό¬ 
σφατα στη Γ.Σ. του ΟΗΕ, είναι αυτή 
η ίδια που στην ίδια συνέλευση ψή¬ 
φισε υπέρ της Βοσνίας για την άρση 
του εμπάργκο όπλων στη βοσνιακή 
αντίσταση και υπέρ της συνέχισης 
του εμπάργκο σε βάρος της Σερβί- 


της νοτιοανατολικής Μεσογείου, 
και κυρίως στην ίδια την Ελλά¬ 
δα. 

Να λοιπόν που τίποτα δεν είναι 
κρυφό κάτω από τον ήλιο, και να 
γιατί ο πράχτορας της Ρωσίας 
Παπανδρέου δεν επέκτεινε σε 12 
τα μίλια, έστω και νομικά. Γιατί 
ο αντιτουρκισμός του δεν επιτρέ¬ 
πεται ποτέ να ξεπερνάει τη φωνή 
του μεγάλου αφεντικού του. 

ΣΦΑΞΕ Μ’ ΑΓΑ Μ’ Ν’ 
ΑΓΙΑΣΩ 

Να λοιπόν πώς απαντάει ο ρω- 
σόδουλος Παπανδρέου στη ρώσι¬ 
κη πρόκληση: 

Ο εκπρόσωπος του ελληνικού υ¬ 
πουργείου Εξωτερικών Κ. Μπίκας 
σπεύδει να διαβεβαιώσει δουλικά 
τη Ρωσία ότι « βάσει και του ι- 
σχύοντος διεθνούς δικαίου δεν 
πρόκειται να κλείσει το Αιγαίο 
στη διεθνή ναυσιπλοΐα» (Καθημε¬ 
ρινή, 25/11). 

Η Ρωσία “παίζει” και με τις δύ¬ 
ο χώρες στο ζήτημα αυτό. Κριτή¬ 
ριο της πολιτικής της δεν είναι η 
ειρήνη στην περιοχή, αλλά αυστη¬ 
ρά τα δικά της ιμπεριαλιστικά 
συμφέροντα. Γι’ αυτόν ακριβώς το 
λόγο η χώρα μας έχει συμφέρον 
να τα βρει με την Τουρκία στη βά¬ 
ση όσων έχουμε γράψει στο άρ¬ 
θρο που προαναφέραμε, μακριά α¬ 
πό τις επεμβάσεις των δύο υπερ- 
δυνάμεων, και ιδιαίτερα της Ρω¬ 
σίας. 


-Ηζ!- 

ΟΧΙ ΤΗΣ ΡΩΣΙΑΣ ΣΤΑ 12 ΜΙΑΙΑ 

ΝΕΑ ΑΝΑΤΟΛΗ 

Ο ΠΑΠΑΝΔΡΕΟΥ ΑΝΟΙΓΕΙ 
ΤΟ ΔΡΟΜΟ ΣΤΟΥΣ «ΤΕΣΣΕΡΙΣ» 


Με τη σύνοδο της ΚΕ του ΠΑΣΟΚ 
στις 29 και 30 του Νοέμβρη έκλεισε 
μια πρώτη φάση της νέας ανοιχτής ε¬ 
σωκομματικής πάλης στο ΠΑΣΟΚ. 

Και αυτή η φάση έκλεισε με νίκη 
των “αμφισβητιών”, δηλαδή των φι- 
λοευρωπαίων που έχουν επικεφαλής 
της εξέγερσής τους, αλλά κρυμμένη, 
τη ρωσόδουλη κλίκα Λαλιώτη και 
που χρησιμοποιούνται από αυτήν. 
Ταυτόχρονα με τη σύνοδο της Κ.Ε. τα 
πράγματα ξεκαθάρισαν παραπέρα σε 
ό,τι αφορά τους άμεσους πολιτικούς 
στόχους του “μετώπου της αμφισβή¬ 
τησης”. Και βέβαια εκείνος που τα ξε¬ 
καθάρισε περισσότερο είναι ο ίδιος ο 
αρχηγός των ρωσόδουλων και του 
ΠΑΣΟΚ, ο αρχιραδιούργος Παπαν- 
δρέου. 

Σε αυτή τη Συνεδρίαση ο Παπαν- 
δρέου πήρε κατ’ αρχήν το μέρος του 
“μετώπου της αμφισβήτησης” στο κε¬ 
ντρικό και άμεσο πολιτικό ζήτημα, 
που είναι η εκλογή προέδρου της Δη¬ 
μοκρατίας. Ο Παπανδρέου αποφάσι¬ 
σε να μην είναι υποψήφιος για την 
προεδρία. Αυτό σημαίνει πως αποφά¬ 
σισε να μην έχει το ΠΑΣΟΚ δικό του 
τον πρόεδρο της Δημοκρατίας, απο¬ 
φάσισε δηλαδή να δώσει ένα αποφα¬ 
σιστικό χτύπημα στην αυτοδυναμική 
τάση του ΠΑΣΟΚ που επιμένει να έχει 
το ΠΑΣΟΚ δικό του πρόεδρο, όπως 
είχε το 1985 το Σαρτζετάκη. Με άλλα 
λόγια, ο Παπανδρέου αποφάσισε να 
καθαιρέσει τον εαυτό του από πρόε¬ 
δρο μόνο στο βαθμό που αυτός “ο ε¬ 
αυτός” ήταν η έκφραση της αυτοδυ¬ 
ναμίας του ΠΑΣΟΚ. 

Έτσι ανάσαναν οι ρωσόδουλοι, αλ¬ 
λά και ευρωπαιόφιλοι που δε θα ή¬ 
θελαν να συρθούν σε μια νέα εκλογι¬ 
κή αναμέτρηση τον Ιούνη κάτω από 
την ηγεμονία των Τσοχατζόπουλου 
και Αρσένη, που φανερά πια αποτε¬ 
λούν την αυτοδυναμική ομάδα, αλλά 
και τον κοινό στόχο του “μετώπου της 
αμφισβήτησης”. Κυρίως όμως έτσι οι 
ρωσόδουλοι πετυχαίνουν το στόχο 
τους για έναν πρόεδρο της Δημοκρα¬ 
τίας που θα είναι αποδεχτός ταυτό¬ 
χρονα από το ΠΑΣΟΚ και τουλάχι¬ 
στον από δύο από τα τρία ρωσόδουλα 
κόμματα ΣΥΝ, ΠΟΛΑ, ψευτοΚΚΕ. 

Ειδικότερα οι ρωσόδουλοι βιάζονται 
σήμερα για το σχηματισμό ενός πολι¬ 
τικού μετώπου του ΠΑΣΟΚ με το 
ΣΥΝ, κύρια, και την ΠΟΛΑ, δευτε- 
ρευόντως. Σε ό,τι αφορά το μέτωπο με 
το ΣΥΝ, αυτό είναι και το πιο 1 εύκο¬ 
λο” πολιτικά, καθώς και οι ευρωπαιό- 
φιλοι αμφισβητίες του ΠΑΣΟΚ, όπως 
και όλη η αστική τάξη, θεωρούν το 
ΣΥΝ φιλοευρωπαϊκό κόμμα και όχι 
ρωσόδουλο. Επιπλέον οι ευρωπαιόφι- 
λοι του ΠΑΣΟΚ βλέπουν στο ΣΥΝ 
ένα καλό εξωτερικό στήριγμα για την 
εσωκομματική τους επίθεση ενάντια 
και στα δύο ρεύματα της αυτοδυνα¬ 
μίας που είναι εθνικιστικά (και εκεί¬ 
νο του Τσοχατζόπουλου και ακόμα 
περισσότερο το φιλο-ορθόδοξο του 
Αρσένη). Γι’ αυτό η Βάσω Παπανδρέ¬ 
ου δήλωσε ανοιχτά στην Κ. Επιτροπή 
πως ο Παπανδρέου «ζητάει την ανα¬ 
σύνταξη του κεντροαριστερού χώρου». 

Πέρα όμως από αυτή την άμεση πο¬ 
λιτική νίκη που ο Παπανδρέου χάρι¬ 
σε στο μέτωπο στον επίπεδο των συμ- 
μαχιών, τους χάρισε και τη νίκη στο 
επίπεδο της εθνικής γραμμής. Στην ει¬ 
σήγησή του, αφού εξαίρεσε την τουρ¬ 
κική απειλή που, όπως είπε, «έχει βα¬ 
θιές ρίζες και μόνιμα χαρακτηριστι¬ 
κά», έκφρασε την ετοιμότητα της κυ¬ 
βέρνησης να «προωθήσει λύσεις για 
την απεμπλοκή από τα εθνικά θέμα¬ 
τα». Έτσι έδωσε τη δυνατότητα στο 
μέτωπο της αμφισβήτησης να κλιμα¬ 
κώσει την επίθεσή του στους αυτοδυ- 
ναμικούς εθνικιστές για μια γρήγορη 


λύση στο μακεδονικό και το αλβανι¬ 
κό, σύμφωνα και με τις ρώσικες α¬ 
παιτήσεις της νέας φάσης, αλλά και 
με τις πάγιες απαιτήσεις της δυτικής 
Ευρώπης. Εννοείται ότι το αντιτούρ- 
κικο σκέλος της τοποθέτησής του ξε¬ 
καθαρίζει στους φιλοευρωπαίους ότι 
δε θα τους επιτραπεί να διαβούν το 
Ρουβίκωνα του αντιτουρκισμού μέσα 
στη σύγχυση του δειλού τους αντιε- 
θνικισμού. 

Να λοιπόν γιατί ο αρχιραδιούργος 
δίνει την πολιτική νίκη στους αμφι- 
σβητίες καθώς παραιτείται από τη 
διεκδίκηση της προεδρίας και αλλά¬ 
ζει την εθνική γραμμή. Να πώς σκο¬ 
τώνει τον ανύπαρκτο αυτοδυναμικό 
Παπανδρέου για να γεννήσει τον αμ- 
φισβητία, που είναι ίσως και το τε¬ 
λευταίο περίβλημα του μόνου πραγ¬ 
ματικού, δηλαδή του ρώσου Παπαν¬ 
δρέου. 

Είναι φυσικό λοιπόν που αυτή η πε¬ 
ριφανής εσωκομματική νίκη του 
ρωσο-ευρωπαϊκού μετώπου ενάντια 
στους αυτοδυναμικούς εθνικιστές στο 
πολιτικό επίπεδο μεταφράστηκε και 
σε μια νίκη πιο στρατηγικού χαρακτή¬ 
ρα στο οργανωτικό επίπεδο. 

Πρόκειται για το δικαίωμα του με¬ 
τώπου να πραγματοποιεί ελεύθερα το 
φραξιονισμό του και, κυρίως, να αντι¬ 
μετωπίζει τους αυτοδυναμικούς ε¬ 
πίσης σα μια φράξια. Είναι χαρακτη¬ 
ριστικό που ο Παπανδρέου δε βρήκε 
να πει ούτε μια κουβέντα καταδίκης 
για το φραξιονισμό των τεσσάρων, αλ¬ 
λά καλύφτηκε μπροστά στους απο¬ 
βλακωμένους και δίχως χαρακτήρα 
αυτοδυναμικούς με την κούφια προ¬ 
φανή και αόριστη καταγγελία εκεί¬ 
νων που μένουν στην κυβέρνηση ενώ 
διαφωνούν με την κυβερνητική πολι¬ 
τική. Λες και κάποιος από αυτούς δια¬ 
φώνησε ποτέ με την κυβερνητική πο¬ 
λιτική, ιδιαίτερα μ’ αυτή που εξήγ¬ 
γειλε ο Παπανδρέου στην Κ. Επιτρο¬ 
πή. 

Αυτή η “παράλειψη” είναι τόσο πιο 
χτυπητή όσο πιο βίαιη ήταν αυτή η 
Κ.Ε. από την άποψη των εσωκομμα¬ 
τικών χτυπημάτων που δόθηκαν στους 
“κακούς αμφισβητίες”, όπως ήταν οι 
Περαιώτες και ο Νάος στο Περιστέρι. 

Αυτοί καταδικάστηκαν με μομφή 
και καθαιρέθηκαν προσωρινά από τα 
όργανά τους, ενώ ανακλήθηκε η κομ¬ 
ματική ιδιότητα από 4 έως 6 μήνες 
για όσους συμμετείχαν ή ηγήθηκαν 
συνδυασμών. Αυτά αφορούσαν κύρια 
τους Πειραιώτες και το Νάο, που χτυ¬ 
πήθηκε πιο σκληρά από όλους, ενώ 
για όλες τις άλλες περιπτώσεις ο Πα¬ 
πανδρέου ζήτησε με την εισήγησή του 
να γίνει διαχωρισμός σε όσους «έκ- 
φρασαν τις τοπικές κοινωνίες» και σε 
όσους «κινήθηκαν από προσωπικές φι¬ 
λοδοξίες και από μηχανισμούς», επει¬ 
δή προφανώς σε μερικές περιοχές (π.χ. 
στην Ηλεία) οι αντάρτες ήταν ρωσό¬ 
φιλοι που “εξεγέρθηκαν” ενάντια 
στους αυτοδυναμικούς. Και, όπως πά¬ 
ντα, το χτύπημα αυτό ενάντια στους 
αντάρτες του Πειραιά οι ρωσόδουλοι 
το άφησαν στους αυτοδυναμικούς, ώ¬ 
στε αυτοί να υποστούν και τα πυρά 
των ανταρτών. Είναι χαρακτηριστι¬ 
κό ότι ο Παπασπύρου δήλωσε αμέσως 
αλληλέγγυος στους 4, αν και είναι ο 
Τσοχατζόπουλος και όχι ο Σημίτης 
αυτός που πρόσφατα συγκρούστηκε με 
το Λογοθέτη, επειδή ο τελευταίος δεν 
τήρησε τις υποσχέσεις του προς το 
ΠΑΣΟΚ ως προς το πρόσωπο του γεν. 
γραμματέα του Δήμου (Καθημερινή. 
24/11/94). 

Χάρη σ’ αυτόν λοιπόν τον αέρα του 
ελεύθερου φραξιονισμού που φύσηξε 
από την εισήγηση της Κ. Επιτροπής 
βγήκε ο Πάγκαλος τη δεύτερη μέρα 
των εργασιών και ποδοπάτησε τους 


αυτοδυναμικούς λέγοντας: «Λένε ότι 
έχουν ομάδες ο Θόδωρος, ο Σάκης, ο 
Λάκης, ο Μάκης. Κυρίως όμως έχει ο 
Άκης». Και συνέχισε: «Πάντα είχα 
κόμπλεξ με τις ομάδες. Μετά το δεί¬ 
πνο απόκτησα και εγώ ομάδα και πολ¬ 
λούς οπαδούς», ενώ προηγούμενα εί¬ 
χε δηλώσει πως θα λέει «ό,τι του γου¬ 
στάρει και όποτε θέλει»>. 

Πριν από λίγα χρόνια, ακόμα και 
λίγους μήνες, κανείς δε θα τολμούσε 
να κάνει μια τέτοια επίθεση στη με¬ 
γαλύτερη κομματική ομάδα, τον κορ¬ 
μό του κομματικού ΠΑΣΟΚ, που ό¬ 
ντως εκπροσωπούσε ο Τσοχατζόπου¬ 
λος. Κι όμως, αυτή η επίθεση έμεινε 
αναπάντητη από τον “εγγυητή της ε¬ 
νότητας”, τον προβοκάτορα Παπαν¬ 
δρέου. Αυτή ήταν η αρχή του τέλους 
του Τσοχατζόπουλου. Ήδη ο λαλιω- 
τικός τώρα Σκανδαλίδης ξήλωσε τον 
τοποτηρητή του Τσοχατζόπουλου στο 
υπουργείο Εσωτερικών, το γενικό 
γραμματέα X. Τσιόκα ( Αυριανή. 5/12/ 
1994). 

Σωστά λοιπόν ο Αρσένης ένιωσε 
πως αυτό που ξεκίνησαν οι 4 ήταν μια 
νέα έκδοση της διαπάλης του 1989. 
Όπως και τότε, έτσι και σήμερα οι 
ρωσόδουλοι μαζί με τους ευρωπαιό- 
φιλους επιτίθενται στην αυτοδυναμί¬ 
α που τότε εκφραζόταν κύρια από τον 
παλιό κεντρώο σοβινιστή Κουτσό- 
γιωργα, τώρα από τους κομματικούς 
σοβινιστές. Όπως τότε, έτσι και σή¬ 
μερα η επίθεση στους αυτοδυναμικούς 
απαιτούσε μια ύφεση στα εθνικά και 


τον εθνικιστικό πυρετό. Όπως τότε 
λοιπόν ο Παπανδρέου σκάρωνε το 
Νταβός μέσα στα πλαίσια της γενι¬ 
κής αναδίπλωσης του σοσιαλιμπερια- 
λισμού για να ξεμπερδέψει με τον 
Κουτσόγιωργα, έτσι και τώρα κηρύσ¬ 
σει την ύφεση με τη Δημ. της Μακε¬ 
δονίας και την Αλβανία, αφού ο σο- 
σιαλιμπεριαλισμός έχει εξουδετερώ¬ 
σει τον αντισερβισμό και στις δύο χώ¬ 
ρες και έχει ξεκινήσει το προτσές της 
απορρόφησής τους. Όπως τότε, έτσι 
και τώρα όλος ο τύπος και τα ΜΜΕ 
είναι με τους δήθεν αμφισβητίες και 
όλο το πολιτικό κλίμα. 

Βέβαια, για όλα αυτά φροντίζουν 
πάντα οι ίδιοι οι αυτοδυναμικοί που 
με το σοβινισμό, τον κρατικό γραφειο- 
κρατισμό τους και τη κομματοκρατι¬ 
κή ρουσφετολογική τους φύση και τον 
τυφλό και φασιστικό αντιδεξιισμό 
τους είναι πάντα αντιπαθείς στη μη 
πασοκική μάζα. 

Η διαφορά που υπάρχει με το ’89 
είναι ότι τώρα δεν υπάρχει μια φιλο- 
ευρωπαϊκή, αλλά μια ρωσόφιλη ηγε¬ 
σία στη Ν.Δ. Ακόμα ότι τώρα δεν υ¬ 
πάρχει μόνο ένα, το ψευτοΚΚΕ-ΣΥΝ, 
αλλά τρία μικρά ρωσόδουλα κόμμα- 
τα.Έτσι το χτύπημα των αυτοδυναμι¬ 
κών του ΠΑΣΟΚ θα είναι πιο καλά 
οργανωμένο και θα εκτελεστεί με πιο 
λεπτή χειρουργική, ενώ από την άλ¬ 
λη μεριά θα αποχτήσει οικουμενικά 
πανεθνικά χαρακτηριστικά. Επιπλέ¬ 
ον πάνω σ’ αυτούς τους μικρούς τρα¬ 
μπούκους θα ξεσπάσει και όλη η α¬ 


πελπισία του λαού για την τραγική 
οικονομική θέση στην οποία έχει βρε¬ 
θεί. 

Μπορούμε βέβαια με σιγουριά να 
προβλέψουμε ότι ποτέ οι ρωσόδουλοι 
δε θα επιτρέψουν μια απόπειρα συ¬ 
ντριβής των αυτοδυναμικών, γιατί αυ¬ 
τό θα οδηγούσε σε διάσπαση το ΠΑ¬ 
ΣΟΚ. Αλλά ούτε και θα το ήθελαν, 
γιατί δίχως τον εθνικισμό ποιος θα 
έκανε την αντιδυτική και αντιτούρ- 
κικη πολιτική; Και στο κάτω-κάτω, 
ποιος θα έμεινε για να κατασπαράξει 
την κατάλληλη στιγμή τους ευρω- 
παιόφιλους και κύρια το γλοιώδη Ση¬ 
μίτη, που τόσο αισχρά πούλησε τους 
δικούς του στον Πειραιά προσκυνώ¬ 
ντας το Λογθέτη στις δημοτικές; 

Όχι, ποτέ ο Παπανδρέου δεν εξο¬ 
ντώνει μια εχθρική φράξια του ολο¬ 
κληρωτικά, γιατί πάντα τη χρειάζε¬ 
ται στο ατέλειωτο μακελειό της αλ- 
ληλοεξόντωσης όλων των εχθρικών 
φραξιών. Αυτό το μάθημα το ξέρουν 
καλά τα ηγετικά στελέχη της μικρής 
ρωσόδουλης ομάδας, ο Λαλιώτης και 
ο Γ. Παπανδρέου, που φροντίζουν μέ¬ 
σα σ’ αυτή την εσωκομματική θύελ¬ 
λα να καταλάβουν τον ασφαλή χώρο 
του κέντρου, του συμφιλιωτή, του εγ¬ 
γυητή της ενότητας κτλ. Όσο οι άλ¬ 
λοι δεν καταλαβαίνουν γρι από τη ρώ- 
σικη στρατηγική και τακτική, αυτά 
τα υποκείμενα θα αρκούνται μέσα στο 
σκοτάδι να ρίχνουν κάθε φορά ένα α¬ 
ναμμένο σπίρτο στα ξερά φρύγανα 
των μεγάλων και φανατισμένων φρα¬ 
ξιών. 


ΓΙΑ ΤΗΝ ΑΝΑΣΤΟΛΗ 
ΤΗΣ ΔΙΩΞΗΣ 
ΜΗΤΣΟΤΑΚΗ 


Η αναστολή των ποινικών διώξε¬ 
ων μπορεί και να είναι η κατάληξη 
των υποθέσεων της ΑΓΕΤ και των υ¬ 
ποκλοπών. Ο Κουβελάκης δηλώνει 
ότι “δεν αποκλείει” αυτό το ενδεχό¬ 
μενο γιατί πιστεύει ότι «ο διασυρμός 
της δημόσιας ζωής στην αίθουσα του 
Ειδικού Λικαστηρίου δεν έχει συμβά- 
λει στη ανύψωσή της» ( Κ, 25/11). Η 
κάθαρση του δημόσιου βίου πέρα¬ 
σε τώρα σε δεύτερη μοίρα, γιατί η 
πολιτική κάθαρση στην οποία 
στόχευαν οι διώξεις έχει κερδί¬ 
σει τεράστιο έδαφος σε ό,τι αφο¬ 
ρά τον κεντρικό της στόχο, δηλα¬ 
δή το φιλοευρωπαΐο, φιλοδυτικό 
Μητσοτάκη, ο οποίος μέχρι σήμε¬ 
ρα έχει υποταχθεί στη ηγεσία του 
Έβερτ. 

Ο Μητσοτάκης όχι μόνο δεν τόλ¬ 
μησε μέχρι σήμερα να κάνει τη διά¬ 
σπαση μέσα στη Ν.Δ., αλλά από πά¬ 
νω συμμετείχε στη διαγραφή του Πα¬ 
πακωνσταντίνου, εγκατέλειψε στην 
τύχη του τον Ανδριανόπουλο, κράτη¬ 
σε τις αποστάσεις του από το γεύμα 
της Μπακογιάννη και έγινε ευγενι¬ 
κός στον Έβερτ. Έτσι προς το παρόν 
πάγωσε όλη η εκστρατεία για την “α¬ 
νακάλυψη της αλήθειας”, για την 
“πλήρη διαλεύκανση” της υπόθεσης. 
Έτσι εγκατέλειψε τις σελίδες των μα¬ 
θηματικών υπολογισμών της για την 
ΑΓΕΤ η Καθημερινή και μεταφέρ¬ 
θηκαν ξαφνικά όλοι οι “ρώσοι” από 
το πεδίο των δικαστηρίων στο πεδίο 
της πολιτικής. Δε χρειάζεται αυτή τη 
στιγμή η διαδικασία των επώδυνων 
δικών χωρίς στοιχεία. Μοναδικός υ¬ 
περασπιστής της εκστρατείας έμεινε 
το ψευτοΚΚΕ, που αφού έπαιξε το πο¬ 
λιτικό παιχνίδι του προσεταιρισμού 


της μητσοτακικής τάσης με το απαλ¬ 
λακτικό του βούλευμα για την υπό¬ 
θεση της ΑΓΕΤ δηλώνει τώρα ότι «έ¬ 
χει το δικαίωμα να μάθει, όπως και 
όλος ο λαός, αν η ΕΥΠ , η ασφάλεια 
βάζουν κοριούς στα σπίτια μας. αν το 
ξεπούλημα της περιουσίας του λαού 
είναι τιμητική ή ατιμωτική πράξη» 
(Ελ. Τύπος, 26/11). Αυτά είπε ο Κω- 
στόπουλος στις 25/11 για το ζήτημα 
της αναστολής της δίωξης εκφράζο¬ 
ντας την πολιτική γραμμή του ψευ¬ 
τοΚΚΕ, που τώρα είναι να υπάρξει 
ποινική, αλά όχι πολιτική αθώωση. 

Ο Έβερτ έβγαλε μία ανακοίνωση 
που υποστήριζε το “ζήτημα αρχής”, ότι 
εφόσον οι υποθέσεις έφτασαν έως την 
παραπομπή πρέπει να δικαστούν για 
να μη χρησιμοποιηθούν σα μέθοδος 
σπίλωσης, θέση που υποστηρίζουν Πα- 
λαιοκρασσάς και Μητσοτάκης. Ο πο¬ 
λιτικός πόντος όμως που έχει κερδί¬ 
σει του επιτρέπει να μη μιλάει τώρα 
πια για πολιτικές διώξεις, αλλά για 
«επιχείρηση αποπροσανατολισμού» 
του ΠΑΣΟΚ (Ελ. Τύπος, 6/12). 

Η λύση της αναστολής προκάλεσε 
βέβαια την εξέγερση των αυτοδυνα¬ 
μικών στελεχών Ανωμερίτη, Αθανα- 
σόπουλου κ.ά., που δεν πήραν τελικά 
την εκδίκησή τους. Η λύση αυτή βρί¬ 
σκει αντίθετους ακόμα και συνεπείς 
βουλευτές μέσα στο ΠΑΣΟΚ, που εί¬ 
χαν εναντιωθεί στην παραπομπή, ό¬ 
πως ο Βερυβάκης, που δήλωσε ότι αν 
υπάρξει αναστολή «ο κόσμος θα μας 
κατηγορήσει ότι υπάρχουν υπόγειες 
συναλλαγές, μυστικές συμφωνίες». Ό¬ 
μως ο Κουβελάκης τώρα έγινε απο¬ 
φασιστικός υπέρμαχος της εξυγίανσης 
των θεσμών μέσω ενός νέου νόμου πε¬ 
ρί ευθύνης υπουργών και ενός άλλου 


για έλεγχο της χρηματοδότησης και 
των οικονομικών των κομμάτων. Αυ¬ 
τή τη στροφή την έκανε ο Κουβελά¬ 
κης τόσο αβασάνιστα και πραξικοπη¬ 
ματικά όσο πραξικοπηματικά είχε ε- 
πέμβει για την αφαίρεση της υπόθε¬ 
σης της ΑΓΕΤ από το Βολονάση και 
το Σιούλα για να μην «κουκουλωθεί 
η αλήθεια», για να «φθάσει η υπόθεση 
μέχρι το μεδούλι». 

Η δεύτερη φάση της κάθαρσης ολο¬ 
κληρώθηκε επιτυχώς ως προς τον κε¬ 
ντρικό στόχο της, την άσκηση πολι¬ 
τικής, ηθικής και φυσικής πίεσης στο 
μητσοτακικό στρατόπεδο για να επι¬ 
ταχύνει την αποσάθρωσή του και να 
οδηγήσει το Μητσοτάκη σε υποταγή 
στον Έβερτ, και εξυπηρέτησε πλήρως 
τα σχέδια του σοσιαλφασισμού. Αλ¬ 
λά η επιβολή αυτού του φασισμού έ¬ 
χει γεννήσει αντιστάσεις που δε θα 
πάνε χαμένες. Άλλωστε, η εξόντωση 
της πολιτικής τάσης Μητσοτάκη και 
του ίδιου του Μητσοτάκη δεν είναι 
γεγονός. Μπορεί κανείς να περιμένει 
ότι η δαμόκλεια σπάθη του Ειδικού 
Δικαστηρίου θα κρέμεται ακόμα για 
καιρό πάνω από το κεφάλι του Μη¬ 
τσοτάκη και του ρεύματός του και ό¬ 
τι η διαδικασία της καθόδου της θα 
ξεκινήσει μόνο αν ο Μητσοτάκης μπο¬ 
ρέσει να κινηθεί αποφασιστικά ενά¬ 
ντια στον Έβερτ. Γι’ αυτό ο Παπαν¬ 
δρέου αφήνει τους αυτοδυναμικούς να 
διαμαρτύρονται ενάντια στην αναστο¬ 
λή της δίωξης, ώστε να μπορεί να την 
επανενεργοποιήσει όποτε χρειαστεί. 




Σελίδα 8 


ΤΟ 

Η Δύση 


Το Μπίχατς δεν έχει πέσει στα χέ¬ 
ρια του σέρβου φασίστα κατακτητή. 
Το Πέμπτο Σώμα Στρατού δεν έχει 
διαλυθεί ούτε παραδοθεί. Αντίθετα, ο 
αρχηγός του Βοσνιακού στρατού 
στρατηγός Ρασίμ Ντέλιτς δηλώνει ό¬ 
τι το Μπίχατς δε θα πέσει στα χέρια 
των Σέρβων: «Ο βοσνιακός στρατός 
είναι ισχυρότερος και καλύτερα εξο¬ 
πλισμένος και το ότι χάσαμε μερικές 
μάχες δε σημαίνει ότι θα χάσουμε και 
τον πόλεμο» ( Καθημερινή. 2/12). 

Επίσης, η Βελίκα Κλαντούσα, προ¬ 
πύργιο του προδότη Μουσουλμάνου 
Άμπνιτς, που τώρα πολεμάει μαζί με 
τους Σέρβους για να το ξαναπάρει πί¬ 
σω, παρ’ ότι έχει ισοπεδωθεί από τους 
βομβαρδισμούς δε στάθηκε δυνατό να 
κατακτηθεί από τους Σέρβους επιθε- 
τιστές. Οι 20.000 άντρες του Πέμπτου 
Σώματος μάχονται απεγνωσμένα σε 
μια πάλη για την εθνική επιβίωση και 
την ελευθερία. 

Ο ένας λόγος που δεν πέφτει το 
Μπίχατς είναι η αντίσταση των Βό¬ 
σνιων, ο άλλος είναι ότι και για τους 
δυτικούς ιμπεριαλιστές δεν πρέπει να 
πέσει, τουλάχιστον τώρα, ή να πέσει 
ολόκληρο στα χέρια των σέρβων φα¬ 
σιστών, για να μην ανησυχήσει η Κρο¬ 
ατία και μπει με ορμή στον πόλεμο 
στο πλευρό της Βοσνίας, ανατρέπο- 
ντας όλα τα “ειρηνευτικά” σχέδια που 
ετοιμάζονται στα τραπέζια της Γενεύ¬ 
ης και της Ομάδας Επαφής. 

Ήδη ο υπουργός Αμυνας της Κρο¬ 
ατίας και κροάτης σοβινιστής ο ίδιος, 
ο Γκότζκο Σούσακ, προειδοποίησε ό¬ 
τι η Κροατία θα εμπλακεί στον πόλε¬ 
μο της Βοσνίας αν οι Σέρβοι καταλά¬ 
βουν το Μπίχατς ( Ελευθεροτυπία, 1/ 
12). Και αυτό για να προκαλέσει τις 
ΗΠΑ και τη Γαλλία να συμβουλεύ¬ 
σουν τη Σερβία να αποφύγει την ει¬ 
σβολή στο Μπίχατς . 

Εξαιρετικά αισιόδοξο είναι το ότι, 
παρά τη συμφωνία των Σέρβων της 
Κράινα να δεχτούν το σχέδιο για την 
εξομάλυνση των οικονομικών σχέσε¬ 
ων με την κροατική κυβέρνηση, κρο¬ 
ατικές δυνάμεις με την υποστήριξη 
των Κροατών από τη Βοσνία συγκρού- 
στηκαν σε μια εξάωρη ανταλλαγή πυ¬ 
ρών με ρουκέτες και πυροβολικό. Ή¬ 
ταν οι χειρότερες συγκρούσεις από το 
Μάρτη (στο ίδιο, 2/12). 

Επίσης, την ώρα που οι υπουργοί Ε¬ 
ξωτερικών Αγγλίας και Γαλλίας συ¬ 
ναντιούνταν με το Μιλόσεβιτς στο Βε¬ 
λιγράδι, Σέρβοι και Κροάτες συγκρού¬ 
ονταν στα δυτικά σύνορα της Βοσνί¬ 
ας, γύρω από την πόλη ΒοδαηΤο 
δΐιινΕο. Η μάχη άφησε πίσω 30 νε¬ 
κρούς Σέρβους στρατιώτες και 30 
τραυματισμένους. Η Κροατία με το σο¬ 
βινισμό της, τις ταλαντεύσεις της 
μπαίνει σιγά-σιγά στη φωτιά του πο¬ 
λέμου ανατρέποντας μερικά, ακόμα, 
τους συσχετισμούς. 

Αλλά αυτός που την τραβάει είναι 
η σταθερή, αποφασιστική στάση των 
Βόσνιων που αρνούνται να σκύψουν 
για άλλη μια φορά το κεφάλι. Έτσι 
απότυχε ο “ρώσος” Γκάλι να στήσει 
μια εκεχειρεία που θα αντάμειβε το 
σέρβο επιθετιστή. Ήταν ο αμετακίνη¬ 
τος Ιζετμπέκοβιτς και η μαχητικότη¬ 
τα του Πέμπτου Σώματος. Ο εκπρό¬ 
σωπος του βοσνιακού στρατού στο 
Μπίχατς Σαντί Ζούλιτς δήλωσε «εί¬ 
μαστε έτοιμοι να φάμε χόρτο» παρά 
να συμφωνήσουν σε εκεχειρεία των 
Ηνωμένων Εθνών, που θα μετέτρεπε 
την πόλη σε φυλακή με τους Σέρβους 
στους γύρω λόφους να τη στοχεύουν 
(Χέραλντ Τρίμπιουν, 1/12). Η Σρε- 
μπρένιτσα και το Γκόραζντε έχουν δι¬ 
δάξει τους Βόσνιους. 


ΝΕΑ ΑΝΑΤΟΛΗ παρασκευή 9 δεκεμβρη 1994 


ΜΠΙΧΑΤΣ ΚΡΑΤΑΕΙ 

υποκύπτει στους νεοχιτλερικούς 
του Κρεμλίνου 


Η Βοσνία βρίσκεται στην καλύτε- 
ρή της στιγμή. Είναι το κέντρο της 
παγκόσμιας πολιτικής. Αυτοί που α¬ 
νησυχούν πιο πολύ από τους ίδιους 
τους Βόσνιους είναι οι εχθροί τους. Γι’ 
αυτό και όλες οι γραμμές των παγκό¬ 
σμιων πολιτικών δυνάμων πάνε στα 
άκρα τους. Γιατί και η ίδια η Βοσνία 
φτάνει πια στα άκρα. 

Ο ΚΛΙΝΤΟΝ ΟΔΗΓΕΙ ΤΙΣ ΗΠΑ 
ΣΤΗΝ ΠΡΟΔΟΣΙΑ ΤΩΝ 
ΒΟΣΝΙΩΝ 

Χαρακτηριστική εδώ είναι η εγκα¬ 
τάλειψη των Βόσνιων απ’ τους Αμερι- 
κάνους. Η τοποθέτηση του υπουργού 
Αμύνης των ΗΠΑ Πέρι στο τηλεο¬ 
πτικό δίκτυο ΝΒΟ ότι οι Σέρβοι ελέγ¬ 
χουν το 70% της χώρας και οι Βόσνιοι 
δεν μπορούν να το ξανακερδίσουν ή¬ 
ταν η αρχή. 

Στις 28 Νοέμβρη συναντιούνται τα 
μέλη της Ομάδας Επαφής -ΗΠΑ, Ρω¬ 
σία, Γαλλία, Αγγλία, Γερμανία- και 
προτείνουν στους Σέρβους της Βοσνί¬ 
ας δικαίωμα σύστασης συνομοσπον¬ 
δίας με τη Σερβία και στον “καλό” 
Μιλόσεβιτς περαιτέρω χαλάρωση των 
κυρώσεων για να πείσει τους “κα¬ 
κούς” Σέρβους της Βοσνίας . Αυτό θα 
το επιβεβαιώσει ο Πέρι την άλλη μέ¬ 
ρα σε συνέντευξή του στο ΟΝΝ. Στις 
30 Νοέμβρη στη συνεδρίαση του ΝΑ¬ 
ΤΟ στις Βρυξέλλες ο υπουργός Εξω¬ 
τερικών των ΗΠΑ Κρίστοφερ θα δη¬ 
λώσει: «Ή κρίση στη Βοσνία αφορά 
τη Βοσνία και όχι το ΝΑΤΟ». Έτσι, 
ο ρωσόφιλος Κλίντον θα κλείσει τον 
κύκλο με τον αντισέρβο Κρίστοφερ να 
διατηρεί τις καλές σχέσεις με τους 
Αγγλογάλλους και να προσχωρεί στη 
γραμμή τους διατηρώντας ό,τι έχει 
μείνει από ένα ΝΑΤΟ που δε διαθέ¬ 
τει πια καμιά αξιοπιστία. 

Οι ΗΠΑ από τότε που αναμίχθη- 
καν στην πρώην Γιουγκοσλαβία πά¬ 
ντα έλεγαν: «Οι Βόσνιοι έχουν το δί¬ 
κιο». Ο Κλίντον, ξεκινώντας απ’ αυ¬ 
τό, προχώρησε στο χαρακτηρισμό «εμ¬ 
φύλιος πόλεμος» (δήλωση λίγο πριν 
την βοσνιακή αντεπίθεση, τέλη Οκτώ- 
βρη), για να καταλήξει στην υποστή¬ 
ριξη της Μεγάλης Σερβίας. Αυτή θα 
ήταν μια μεγάλη απόσταση για να τη 
διανύσει ακόμα κι ένας σούπερ-υφε- 
σιακός. Ο Κλίντον είναι ρωσόφιλος 
όμως. Έχει να κάνει με μια αντισέρ- 
βικη αστική τάξη της Αμερικής στο 
σύνολό της. Έτσι πάντα ρίχνει τη ρώ- 
σικη γραμμή δοκιμάζοντας τις αντι¬ 
δράσεις, εξετάζοντας τους συσχετι¬ 
σμούς και ανάλογα προχωρεί ή υπο¬ 
χωρεί. Το μόνο εμπόδιο μέχρι τώρα 
ήταν το Κογκρέσο και η αντισέρβικη 
φράξια μέσα στο επιτελείο του (ο Κρί¬ 
στοφερ, ο σύμβουλος Εθνικής Ασφά¬ 
λειας Λέικ, η αντιπρόσωπος στον Ο- 
ΗΕ Όλμπραϊτ). Μετά τη λεγάμενη 
“άρση του εμπάργκο όπλων” κάτω α¬ 
πό την πίεση του Κογκρέσου, οι τρο¬ 
μαγμένοι Αγγλογάλλοι έτρεξαν στην 
αγκαλιά της Ρωσίας. Αυτό βοήθησε 
τον Κλίντον να σηκώσει σα σημαία 
τον κίνδυνο της διάσπασης του ΝΑ¬ 
ΤΟ και της διάλυσης της συμμαχίας 
ΗΠΑ-Ευρώπης. Έσυρε έτσι όλους αυ¬ 
τούς τους αντισέρβους χωρίς εξουσία 
πίσω του. Μόνη αντίσταση ήταν οι εκ¬ 
πρόσωποι της ρεπουμπλικάνικης 
πλειοψηφίας από το Γενάρη στη Γε¬ 
ρουσία και το Κογκρέσο, οι Ντόουλ 
και Γκίντριτς, που πήγαν στην Ευρώ¬ 
πη και στο ΝΑΤΟ δηλώνοντας ότι 
πρέπει να βομβαρδιστούν στ’ αλήθεια 
οι Σέρβοι, ακόμα και η ίδια η Σερβία. 
Αυτό ξεσήκωσε τις κραυγές των Ευ¬ 
ρωπαίων, και μέσα στις ΗΠΑ ο αντι- 
σέρβος Κρίστοφερ απάντησε ότι αυτά 


που προτείνουν είναι μια πολεμική 
στρατηγική αντίθετη στα εθνικά συμ¬ 
φέροντα των ΗΠΑ (Χέραλντ Τρί- 
μπιουν. 6/12). 

Στις 2 Δεκέμβρη μια καινούργια συ¬ 
νάντηση της Ομάδας Επαφής των 
πέντε μεγάλων θα καταλήξει σε «ίση 
αντιμετώπιση των Σέρβων, Κροατών 
και των Μουσουλμάνων της Βοσνίας 
και στην ιδέα της ανάπτυξης ειδικών 
σχέσεων με τις γειτονικές χώρες, αν 
αυτό συμβιβάζεται με την αναγνώρι¬ 
ση της εδαφικής ακεραιότητας της Βο- 
σνίας-Ερζεγοβίνης» (Καθημερινή. 3/ 
12 ). 

Η ΕΠΙΒΡΑΒΕΥΣΗ ΤΗΣ 
ΠΡΟΤΑΣΗΣ ΤΣΟΥΡΚΙΝ 

Αυτό σημαίνει ότι οι Σέρβοι της Βο¬ 
σνίας έχουν τη δυνατότητα ένωσης με 
τη Σερβία. Όσο για την Βοσνία το κεί¬ 
μενο των πέντε της ομάδας επαφής 
μιλάει για «εδαφική ακεραιότητα» και 
όχι τυχαία για ενιαία Βοσνία, όπως 
έχει αναγνωριστεί από τον ΟΗΕ. Αλ¬ 
λά για ποια εδαφική ακεραιότητα πρό¬ 
κειται; Για εδαφική ακεραιότητα των 
εδαφών που έχει σήμερα η Βοσνία ή 
ακεραιότητα του 51% που δίνει το πα¬ 
λιό σχέδιο στην κροατοβοσνιακή συ¬ 
νομοσπονδία; 

Αυτό είναι ένα παλιό σχέδιο που εί¬ 
χε εφεύρει ο υφυπουργός εξωτερικών 
της Ρωσίας Τσούρκιν, και τον είχαμε 
ονομάσει τότε δόκτορα και το σχέδιό 
του τέρας (βλέπε Νέα Ανατολή, φ. 
205). Ο δόκτοράς μας λοιπόν είχε δη¬ 
λώσει μετά την υπογραφή της κροα- 
τοβοσνιακής συνομοσπονδίας στην 
Ουάσιγκτον στις 18 Μάρτη: «Η Ρωσί¬ 
α ξεκινάει από την αρχή ότι η εδαφι¬ 
κή ακεραιότητα της Βοσνίας-Ερζεγο- 
βίνης πρέπει να διαφυλαχτεί και ότι 
το Σεράγεβο πρέπει να μείνει πρωτεύ¬ 
ουσα της. Οι τρεις λαοί που θα τη συ- 
ναποτελούν έχουν τα ίδια κυριαρχι¬ 
κά δικαιώματα. Και, εάν δύο από αυ¬ 
τούς σχηματίσουν μια συνομοσπονδί¬ 
α με ένα γειτονικό κράτος, τότε ο τρί¬ 
τος λαός μπορεί να κάνει το ίδιο με 


Η Τσετσενία ήταν μια ομόσπονδη 
δημοκρατία που ανήκε στη Ρωσία μέ¬ 
χρι πριν τρία χρόνια που κήρυξε την 
ανεξαρτησία της απ’ αυτήν. Πρόεδρός 
της είναι ο Ντζόκαρ Ντουντάεφ, έ¬ 
νας αντιρώσος. 

Από τότε η Ρωσία δεν έχει σταμα¬ 
τήσει τις προσπάθειες για να τη βά¬ 
λει στο χέρι. Το επιχείρημά της είναι 
ότι αποτελεί τμήμα της Ρωσίας. Εδώ 
και καιρό ο ρωσικός σοσιαλιμπερια- 
λισμός έχει συγκροτήσει ένοπλες ο¬ 
μάδες που τις κατευθύνει, τις εξοπλί¬ 
ζει και στέλνει ρώσους στρατιώτες 
στο πλευρό τους με στόχο την ανα¬ 
τροπή του Ντουντάεφ και την εγκα¬ 
τάσταση ενός ρώσου πράκτορα. Ανά¬ 
μεσα σ’ αυτές τις συμμορίτικες σο- 
σιαλφασιστικές ομάδες είναι και η φι¬ 
γούρα του εθνικομμουνιστή προέδρου 
του παλιού ρώσικου κοινοβουλίου Χα- 
σμπουλάτοφ, που είναι Τσετσένος 
στην καταγωγή. Τις τελευταίες βδο¬ 
μάδες αυτά τα χιτλερικά αποσπάσμα¬ 
τα έκαναν μια μεγάλη επίθεση ενά¬ 
ντια στην πρωτεύουσα της Τσετσενί- 
ας Γκρόζνι, η οποία όμως απέτυχε. 
Στην επίθεση αναμίχθηκαν καθαρά 
και οι Ρώσοι στέλνοντας αεροπλάνα 
να βομβαρδίσουν το αεροδρόμιο της 
Τσετσενίας. 

Οι Ρώσοι δε θέλουν να επιχειρήσουν 
μια εισβολή που θα τους εκθέσει όχι 
μόνο απέναντι στο λαό αυτής της μι- 


ένα άλλο γειτονικό κράτος». 

Έτσι λοιπόν, αφού οι Βόσνιοι και 
οι Κροάτες ενώθηκαν σε συνομο¬ 
σπονδία (πράγμα που σημαίνει θάνα¬ 
τος της ενιαίας Βοσνίας με τους τρεις 
λαούς να ζουν ανάμειχτα όπως πα¬ 
λιά), ήρθε η ώρα να ενωθούν και οι 
Σέρβοι με τη Σερβία και να διαμελι¬ 
στεί και νομικά οριστικά η Βοσνία, 
να τελειώσει και “με βούλα” σαν ε¬ 
νιαίο, ανεξάρτητο εθνικό κράτος, να 
πληγούν και τα γειτονικά κράτη και 
να δηλητηριασθεί όλος ο πλανήτης α¬ 
πό τις σχέσεις του με αυτό το έκτρω¬ 
μα του δόκτορα Τσούρκιν. 

ΚΥΡΙΟΣ ΕΧΘΡΟΣ ΤΗΣ ΡΩΣΙΑΣ 
ΤΟ ΑΜΕΡΙΚΑΝΙΚΟ ΚΟΓΚΡΕΣΟ 

Η Ρωσία βιάζεται τώρα να προχω¬ 
ρήσει γρήγορα έχοντας ένα ρωσόφιλο 
Κλίντον που συμφωνεί με τα σχέδιά 
της. Ξέρει όμως ότι η ανατροπή του 
Κλίντον δεν είναι πολύ μακριά, ξέρει 
ακόμα ότι δε θα έχει διαθέσιμη για 
καιρό μια δυτική Ευρώπη τέλεια πα¬ 
ραλυμένη και προδομένη στις γλυκιές 
κολακείες και τις υποσχέσεις της για 
εκδημοκρατισμό. 

Γι’ αυτό συγκρούστηκε πρόωρα με 
το ΝΑΤΟ για να μην επεκταθεί αυτό 
στην Ανατολή. Γι’ αυτό έβαλε βέτο 
στο Συμβούλιο Ασφαλείας σε σχέδιο 
απόφασης που στόχευε στην απαγό¬ 
ρευση μεταφοράς καυσίμων από τη 
Σερβία στους Σέρβους της Βοσνίας και 
της Κροατίας. Ήταν το πρώτο βέτο 
σε σχέδιο απόφασης σχετικό με τον 
πόλεμο της Βοσνίας. Το σχέδιο πρό- 
τειναν οι μουσουλμανικές και αδέ¬ 
σμευτες χώρες και συγκέντρωσε 13 
ψήφους υπέρ, μία κατά και μία απο¬ 
χή, της Κίνας. Για λίγες μέρες η Ρω¬ 
σία έφτιαξε ένα αντιαμερικάνικο μέ¬ 
τωπο και πέρασε στον ψυχρό πόλεμο. 
Στο βάθος αυτό είναι ένα μέτωπο ε¬ 
νάντια στο Κογκρέσο και είναι αυτό 
που θα ακολουθήσει μετά την πτώση 
του “ρώσου” Κλίντον. 

Η Βοσνία ξέρει καλά τώρα πού βα¬ 
δίζει, κι αυτό φάνηκε από την ομιλία 


κρής δημοκρατίας του Καυκάσου, αλ¬ 
λά απέναντι σε όλη την ανθρωπότη¬ 
τα. 

Ο Γέλτσιν έστειλε τελεσίγραφο στις 
29 Νοέμβρη προς τον Ντουντάεφ και 
τους “αντάρτες” που τον πολεμούν να 
διαλύσουν τις δυνάμεις τους και να 
απελευθερώσουν τους αιχμαλώτους 
μέσα σε 48 ώρες. Ο Τσετσένος υπουρ¬ 
γός Εξωτερικών απάντησε ότι οι Τσε- 
τσένοι θα πολεμήσουν μέχρι την τε¬ 
λευταία ρανίδα του αίματός τους, αλ¬ 
λά δε θα επιτρέψουν στη Ρωσία μια 
επέμβαση, και προειδοποίησε για ένα 
νέο Αφγανιστάν. Πρόσθεσε ότι ο Γέλ- 
τσιν θα πρέπει να ήταν μεθυσμένος ό¬ 
ταν έστειλε το τελεσίγραφο (Ελευθε¬ 
ροτυπία, 30/11). 

Η Τσετσενία, όπως και οι άλλες μι¬ 
κρές δημοκρατίες του Καυκάσου που 
βρίσκονται ακριβώς βόρεια από τη Γε¬ 
ωργία και το Αζερμπαϊτζάν, έχουν 
βάλει στην ημερήσια διάταξη την α¬ 
νεξαρτησία τους από τη Ρωσία. 

Από το παλιό σοβιετικό Σύνταγμα 
και από το Σύνταγμα της εποχής του 
Μπρέζνιεφ δεν έχουν το δικαίωμα της 
απόσχισης. 

Ο Στάλιν όμως στην αναθεώρηση 
του σοβιετικού Συντάγματος το 1935 
έλεγε ότι αυτό το δικαίωμα δεν πρέ¬ 
πει προς το παρόν να δοθεί σ’ αυτές 
τις δημοκρατίες, γιατί δεν έχουν ωρι¬ 
μάσει ακόμα οι υλικοί όροι για κάτι 


του Ιζετμπέκοβιτς στη σύνοδο της 
ΔΑΣΕ (Διάσκεψη για την ασφάλεια 
και τη συνεργασία στην Ευρώπη), ό¬ 
που οι Ρώσοι και οι Δυτικοί θα προ¬ 
σπαθήσουν να “επαναδραστηριοποιή- 
σουν” τη Σερβία μέσα στη ΔΑΣΕ, ό¬ 
πως ήταν το αρχικό σχέδιο (Καθημε¬ 
ρινή, 6/12). Ήδη με νέο βέτο του Γέλ- 
τσιν η Ρωσία πέτυχε στην τελική α¬ 
νακοίνωση της Διάσκεψης να μην υ¬ 
πάρχει καμιά καταγγελία της σέρβι¬ 
κης επιθετικότητας στο Μπίχατς. Υ¬ 
πάρχει όμως η αντίσταση, έντονη, μιας 
σειράς χωρών και η ανυπότακτη στά¬ 
ση της Βοσνίας. Ο Ιζετμπέκοβιτς α- 
πέρριψε τις προτάσεις της ομάδας ε¬ 
παφής και τόνισε ότι πλανώνται πως 
το Μπίχατς ήδη έπεσε. Ανακοίνωσε 
ότι θα μεταβεί στη Γενεύη στη συ¬ 
νάντηση της Οργάνωσης Ισλαμικών 
Κρατών, όπου θα απευθυνθεί «στις κυ¬ 
βερνήσεις και τους λαούς των μου¬ 
σουλμανικών χωρών» (στο ίδιο). 

»0 λαός μας πολεμάει για την ε¬ 
λευθερία και την επιβίωσή του. Τέ¬ 
τοια μάχη είναι δύσκολο να κερδη- 
θεί, αλλά επίσης δύσκολο να χαθεί. 
Κανένας πόλεμος για την απελευθέ¬ 
ρωση δεν έχει χαθεί εδώ και 50 χρό¬ 
νια. Κανένας δεν μπορεί να εξαναγκά¬ 
σει 150.000 στρατιώτες να παραδώ¬ 
σουν τα όπλα τους(...) 

...»Θα ήθελα να ρωτήσω μερικούς α¬ 
πό τους κυρίους που τόσο αφοσιωμέ- 
να βοηθούν να φτιαχτεί ένα κράτος 
μέσα από αυτή την κτηνωδία, το ο¬ 
ποίο αποκαλεί τον εαυτό του Σέρβι¬ 
κή Αημοκρατία -μερικοί απ' αυτούς 
κάθονται εδώ σ’ αυτή την αίθουσα-: 
θα ζητήσουν αύριο την αναγνώριση 
αυτής της “δημοκρατίας” έτσι ώστε 
οι δημιουργοί του να καθίσουν μαζί 
μας την επόμενη φορά:» (Γκάρντιαν, 
6 / 12 ). 

Αυτή την αιχμηρή γλώσσα χρησι¬ 
μοποιεί σήμερα ο πραγματικός βαλ¬ 
κανικός αντιιμπεριαλισμός, που είναι 
αντικειμενικά επαναστατικός και δη¬ 
μοκρατικός, ανεξάρτητα από τους ι- 
σλαμικούς και αστικούς ιδεολογικούς 
του περιορισμούς. Αυτός ο αντιιμπε- 
ριαλισμός είναι που προορίζεται να 
κατεβάσει κάτω το ρώσικο τέρας μέ¬ 
σα από κύματα πόνου και αίματος. 
Αυτός είναι που θα κάνει το τέλος 
της Ρωσίας να είναι ταυτόχρονα και 
το τέλος του ιμπεριαλισμού. 


τέτοιο. Όμως μετά από 60 χρόνια δεν 
ισχύει το ίδιο: όχι μόνο οι υλικοί όροι 
για την ανεξαρτησία της Τσετσενίας 
απ’ τη Ρωσία έχουν ωριμάσει, αλλά 
στη Ρωσία κυριαρχούν οι μεγαλορώ- 
σοι σοβινιστές, που είναι οι χειρότε¬ 
ροι εχθροί των υπόλοιπων μη ρώσι- 
κων εθνών και εθνοτήτων που ζούνε 
μέσα στα πλαίσια της ρώσικης ομο¬ 
σπονδίας. 

Άλλωστε οι Τσετσένοι αναφέρο- 
νται σαν ξεχωριστό έθνος στο παλιό 
σοβιετικό Σύνταγμα.Επίσης, από την 
ώρα που ένας ολόκληρος λαός ενω¬ 
μένος κάτω από την ηγεσία του α¬ 
παιτεί και παλεύει με λύσσα για την 
ανεξαρτησία του, είναι αυτός ο παρά¬ 
γοντας που καθορίζει τις υποθέσεις 
του. Η Ρωσία δεν έχει το δικαίωμα 
να διεκδικεί τα εδάφη αυτής της δη¬ 
μοκρατίας σαν δικά της. Πρόκειται 
για εισβολή σε ένα ξένο κράτος και 
παραβίαση της εθνικής του ανεξαρ¬ 
τησίας και κυριαρχίας. 

Ο επιθετικός σήμερα ιμπεριαλισμός, 
ο ρωσικός σοσιαλιμπεριαλισμός, ανα¬ 
ζητά την προσάρτηση και την κατο¬ 
χή μέσα από τη διάλυση του εθνικού 
κράτους, ακριβώς όπως ο Χίτλερ. Σ’ 
αυτό βρίσκει συμπαραστάτη του τον 
αμερικάνικο ιμπεριαλισμό, που μιλά¬ 
ει για τμήμα της Ρωσίας και ελεγχό¬ 
μενη αιματοχυσία (Βήμα, 4/12). 


Η ΤΣΕΤΣΕΝΙΑ ΑΨΗΦΑ ΤΟ ΓΕΛΤΣΙΝ 





